Investicije - WTW\nInstitucionalni investitori zahtevaju portfelje koji su precizno prilagođeni njihovim ciljevima, koji su isplativi i daju značajne povrate uz kontrolisan rizik. Mi smo kompanija sa raznovrsnom aktivom i fiducijarnim pristupom tako da naši specijalisti za investicije mogu pomoći klijentima da optimalno investiraju, pri čemu je viši cilj da se promeni način funkcionisanja investicione delatnosti.\nNaša baza klijenata uključuje raznovrsnu paletu institucionalnih investitora, uključujući penzione fondove, osiguravajuća društva, suverene fondove, vladine fondove, kompanije za upravljanje bogatstvom, zadužbine i fondacije. Ključni faktor uspeha našeg poslovanja je naša sposobnost da pomognemo klijentima da uspeju i da ostvare i zadrže kompetetivnu prednost.\nNaša rešenja obuhvataju:\nDelegirane investicije (spoljni savetnik za investicije): Tim osmišljava rešenja koja klijentima omogućavaju da delegiraju odgovornost za implementaciju strategija ulaganja uz zadržavanje strateške kontrole i odlučivanja u oblastima koje donose najveću dodatnu vrednost. Naša rešenja sadrže najbolje ideje za investiranje, podržane sveobuhvatnim istraživanjem i detaljnom implementacijom. Upravljamo sa više od 119,6 milijardi dolara delegiranih sredstava širom sveta (stanje od septembra 2018.), tragajući za načinima da smanjimo rizik, odnosno povećamo dobit.\nFondovi i strategije: Upravljamo specijalizovanim portfeljima naših klijenata primenjujući arhitekturu otvorenog pristupa alternativnim izvorima kapitala, nelikvidnim sredstvima, kreditima, aktivi za sigurne prihode i hartijama od vrednosti. Kreirali smo i manji broj udruženih fondova koji omogućavaju našim klijentima da investiraju u tržišta kapitala i menadžere koji su inače nedostupni ili preskupi.\nSavetodavne usluge za investiranje: Dajemo savete vezano za ključne odgovornosti vlasnika aktive, uključujući misiju i očekivanja, planove upravljanja rizicima, alokaciju aktive i budžete za rizik, strukturu portfelja i izbor investicionih menadžera treće strane. Naš tim za Istraživanje menadžera je specijalizovan za pronalaženje, istraživanje i nadziranje investicionih kompanija za koje smatramo da su među najboljima na svetu, uz pokrivanje širokog raspona standardnih i alternativnih klasa aktive.\nInovacije prožimaju našu poslovnu kulturu. Stremimo ka doslednom i proaktivnom prezentovanju naših najboljih i najinovativnijih ideja i poslovnih prilika našim klijentima. Ideje crpimo iz naših opsežnih aktivnosti širom sveta i naše namenske Thinking Ahead Group.


Povećan ljudski kapital u oblasti zaštite konkurencije\nTanjug 15. jula 2021. 13:03\nBEOGRAD – Dvoipogodišnja saradnja sa italijanskim partnerima u tvining projektu razvoja zaštite konkurencije u Srbiji doprinela je povećanju ljudskog kapitala u ovoj oblasti, konstatovano je na danas održanoj završnoj konferenciji.\nTvining projekat realizovan je u partnerstvu Komisije za zaštitu konkurencije (KZK) Srbije i Agencije za konkurenciju Italije, a program vredan milion evra realizovan je uz učešće eksperata iz više zemalja EU uprkos pandemijskim uslovima.\nŠef Delegacije Evropske unije u Srbiji Sem Fabrici ocenio je da je konkurencija ključni element za srpsku ekonomiju.\n„Što je jača konkurencija, što je više fer, to je bolji rast ekonomije. Interes Srbije je da razvije snažna tela i mentalitet za konkurenciju, ali to je i bitan element pristupanju EU“, rekao je on.\nFabrici je ocenio da je projekat doveo do povećanja ljudskog kapitala srpske Komisije za zaštitu konkurenciju, i istakao da je bitno da se nastavi sa radom na primeni zakona i pravila u ovoj oblasti, te dodatnom usklađivanju rada srpske konkurencije sa evropskom.\n„KZK je nezavisno telo, ali je potrebno da radi u širem kontekstu. Projekat je doveo do pojačanog kapaciteta subjekata u ovoj oblasti jer se moraju imati kompanije koje poštuju konkurenciju na tržištu, nezavisna komisija, i sudovi“, rekao je on.\nFabrici je najavio da će EU ostati posvećena podršci srpskim vlastima na polju razvoja konkurencije i dodao da su za to već alocirana dodatna sredstva.\nAmbasador zemlje partnera Italije Karlo Lo Kašo istakao je da je projekat obezbedio korist za dalje usklađivanje srpskih zakona za pravnim tekovinama EU (AKI), i da se dodatno pojača primena zakona u Srbiji.\n„Usklađivanje sa AKI, doneće korist građanima Srb preko pozitivnog uticaja na okolinu, a pomoći će pristupanju Srbije EU, što Italija jako podržava“, rekao je on.\nLo Kašo je dodao da je Srbija postigla neverovatan napredak naročito u privrednom oporavku, i reformama ključnim za pregovore o pristupu EU, i najavio dalju pomoći Italije, kao strateškog partnera i prijatelja Srbije u tom procesu.\nPomoćnik Ministra trgovine, turizma i telekomunikacija Jasmin Hodžić istakao je da efikasnost tržišta najviše zavisi od konkurencije, te da država ima zadatak da omogući konkurenciju,i da štiti od zloupotreba učesnika na tržištu.\n„Ministarstvo je pripremilo novi nacrt zakona o zaštiti konkurencij, ali se tu trenutno stalo, jer po našem misljenju sadašnji zakonodavni okvir zadovoljava potrebe. Ako se donesu novi evropski propisi, analiziraćemo i videti da li postoji potreba za usaglašavanjem naših propisa“, rekao je on.\nKao primer da u Srbiji postoje uređeni odnosi konkurencije na tržištu on je naveo dolazak svetskih trgovinskih lanaca IKEA i LIDL.\nOcenio je da uprkos bojaznima IKEA nije potpila domaću industriju već je uticala na njenu inventivnost i konkurentnost.\nDodao je da dolazak LIDL-a nije doveo do zatvaranja malih trgovina već ih je naterao da se dodatno profilišu prema potrošačima.\n„LIDL je pokazatelj da na domaćem tržištu ima dosta potrebe za unapređenjem konkurencije i unapređenjem maloprodaje. Ključni cilj je povećanje konkurencije u maloprodaji, jer je to jedini način za niže cene i kvalitetnije usluge“, rekao je on.\nHodžić je naglasio da u Srbiji treba u kontinuitetu raditi na jačanju kapaciteta Komisije za zaštitu konkurencije i efikasnom sprovođenju zakona.\nČlan Saveta Komisije za zaštitu konkurencije Čedomir Radojčić ocenio je da će ulazak u EU Srbiji doneti stvarne koristi samo ako naša privreda bude mogla da se uspešno takmiči na tom tržištu, a to podrzaumeva poznavanje pravila igre.\n„KZK, nije regulator, ali jeste veoma pouzdan garant efikasne implementator propisa iz oblasti zaštite konkurencije“, ocenio je on i dodao da o uspešnosti svedoče pozitivne ocene u EU izveštaju o napretku.\nVođa projekta sa italijanske strane Alesandra Tonaci ocenila je da je projekat doprineo jačanju kulture konkurencije u Srbiji.\nNavela je da je najveći napredak napravljen u interakciji sa javnim nabavkama jer one obuhvataju 16 posto BDP Srbije i zato su ključne za konkurentni režim.\nKao značajne navela je efekte saradnje koji su ostvareni kroz obuke u regulatornim telima, kao i među studentima koji su akteri budućnosti.\nVođa projekta sa srpske strane, članica Saveta KZK konstatovala je da je projekta doneo koristi kroz preporuke za zakonodavni okvir, unapređenjem kapaciteta komisije ali i sudova u kojima su obuke držali specijalizovane sudije iz EU za oblast konkurencije.


"Kitarović nije primila dokument o problemima oko nabavke F16"\nIz Kancelarije hrvatske predsednice danas je poručeno da predsednica Kolinda Grabar-Kitarović nikada nije primila nikakav dokument iz kojeg proizlazi da postoje problemi u proceduri nabavke izraelskih borbenih aviona F-16.\n"Predsednica Republike Hrvatske nikada nije primila nikakav dokument, kako ga u vašem pitanju nazivate non-paper, iz kojeg proizlazi da postoje problemi u proceduri nabavke borbenih aviona. Za sve tehničke pojedinosti postupka nabavje aviona, molimo vas da se obratite nosiocu postupka, Ministarstvu odbrane Hrvatske", kratko je izjavila za Hinu portparolka Kancelarije predsednice Ivana Crnić.\nTAJNI PAPIRI SAD Evo šta su Amerikanci još pre GODINU DANA rekli o avionima "F-16" za Hrvate\nPlenković: Hrvatska će najverovatnije odustati od kupovine F-16\nNa medijske napise da je Hrvatska primila "non paper" u kojem se upozorava da joj se ne odobrava da kupi izraelske avione, ranije je saopštenjem reagovalo i Ministarstvo odbrane (MORH).\n"Ministarstvo odbrane arhivira primljene akte, tako i akte i korespondenciju sa zemljama ponuđačima u postupku nabavke višenamenskog borbenog aviona", ističu iz MORH-a u kratkom saopštenju.\n"Jutarnji list" juče je objavio da je državni i vojni vrh najmanje "godinu dana bio upoznat sa stajalištima i uslovima SAD prodaji izraelskih borbenih aviona F-16 Barak".


Bešlija napustio stručni štab NK Bosna\n4. Avgusta 2013. Arhiva Visoko.co.ba\nNa početku priprema NK Bosna za novu sezonu u nizu pozitivnih vijesti vezanih za klub bila je i ona o povratku Mirsada Bešlije u “Luke” kao prvog pomoćnika šefa stručnog štaba Adnana Fočića. Međutim, nakon manje od mjesec dana Mirsad Bešlija odlučio je povući se iz stručnog štaba iako je Bosna u tom periodu bilježila samo i isključivo pozitivne rezultate na pet odigranih utakmica gdje je zabilježeno isto toliko pobjeda. O razlozima svoje ostavke Bešlija za Visoko.co.ba kaže:\n-Nema nekih negativnih konotacija u svemu ovome, razgovarao sam sa predsjednikom Ihtijarevićem, malo je prerano za mene poslije opraštanja od profesionalnog igranja da sada opet imam tu vrstu obaveza i pritisaka vezanih za treninge i utakmice. Želim se posvetiti porodici koja je najviše ispaštala sve ove godine aktivnog igranja nogometa. U nekoj bližoj ili daljoj budućnosti volio bih se posvetiti mlađim kategorijama što sam i rekao predsjedniku kluba. Naravno ekipi želim puno uspjeha i sve najbolje u predstojećoj sezoni uz nadu za ekspresni povratak u Prvu ligu FBiH.”\nMirsad Bešlija je bio član najbolje i najtrofejnije generacije NK Bosna u poslijeratnoj istoriji kluba, bio je reprezentativac svih selekcija, nakon NK Bosna još je igrao za NK Željezničar, Genk, Hearts, St.Truiden.\nUpriličen sastanak sa privrednicima s područja općine Visoko\nVispak povećao 100 posto realizaciju kafe u posljednje dvije godine


3 razloga zašto virtuelna realnost ne ulazi u naše domove (još uvek) - startit\n3 razloga zašto virtuelna realnost ne ulazi u naše domove (još uvek)\nVR je trenutno “divlji zapad”, a očekuje se da će AR prevladati za tri godine.\nMarija Gavrilov - 15. Septembar, 2016.\nNedavno sprovedena anketa među više od 600 ispitanika koji stvaraju, koriste i investiraju u VR/AR pokazuje da preovladava mišljenje da je nedostatak kvalitetnog sadržaja najveća prepreka za usvajanje ovih tehnologija među korisnicima.\nSledeći na listi prepreka našli su se oklevanje biznisa i korisnika da koriste VR, a potom tehnološki nedostaci.\nAR nadmoć u najavi\nZanimljivo je da dve trećine ispitanika očekuje proširenu stvarnost da prevlada nad virtuelnom stvarnošću, ali je potrebno vreme — čak 82% veruje da će se ovo desiti za najmanje tri godine.\nVR za zabavu\nNešto manje, 78% očekuje da tržište igara bude najprivlačnije za investicije, praćeno filmovima i televizijom (40%), a potom i prenošenjem događaja uživo (34%). Devet od deset ispitanika veruje da će mobilna VR tehnologija biti u fokusu u naredne dve godine.\nPokazalo se da su investitori do sada izdvajali do 5 miliona dolara za ulaganje u virtuelnu realnost, a 22% njih očekuje da će se u narednih pet godina opseg investicija kretati od 6 do 10 miliona dolara.\nNinoslav Adžibaba, osnivač VRLabsa, ne slaže se sa osnovnim zaključkom istraživanja koje nedostatak sadržaja proziva najvećom preprekom i veruje da nedostatak korisnika sprečava kreiranje kvalitetnog sadržaja:\nDa bi neki kvalitetan sadržaj bio razvijen potrebno je da se ulože vreme i novac. Da bi se ulaganje vremena i novca isplatilo potrebno je da postoji dovoljan broj korisnika.\nSa druge strane smatram da već postoji dobrog sadržaja, ali u ovom stadijumu razvoja tehnologije ne može ni da se širi dovoljnom brzinom, ni da bude prepoznat kao dobar, jer nema ko da ga gleda.\nOn VR u sadašnjem stanju naziva “divljim zapadom” i očekuje da ćemo tek saznati za šta sve možemo da koristimo ovu tehnologiju:\nTrenutno niko ne može da kaže sa sigurnošću gde će biti značajna primena — samo pretpostavljamo, ali postoji i velika verovatnoća da će stvoriti polja koja trenutno ne mogu da se predvide.\nImamo situaciju da sem tehnološkog noviteta imamo stvaranje novog medija, novog načina interakcije i čoveka sa masinom, i ljudi međusobno, što je baš retko.\nSvakom mediju je potrebno vreme da formira svoj jezik, primenu i heroje, a na početku uglavnom imitira stare i poznate medije. Samim tim su mogućnosti velike — kreatori sadržaja su odlučujući u formiranju i primene i potrebe za sadržajem.\nKompanije i njihovi brendovi bitni su delovi napora u širenju VR-a među korisnicima, a ovo im daje mogućnost i da “se pozicioniraju na tehnološku ivicu i uz mala ulaganja dobiju pozitivan PR kroz promovisanje VR projekata “tradicionalnim kanalima”.\nRezultati generisani kroz VR iskustvo su relativni i diskutabilni jer se tržište i korisnička baza nisu formirali. Prvo, širenje svesti o brendu i povezivanje sa pozitivnim, aktuelnim trendovima je odlična motivacija da se brendovi upuste u VR/AR projekte.\nDrugo, svest da se ne mogu trenutno dobiti kvalitne metrike kroz samo VR iskustvo, često daje slobodu eksperimentisanja i prepuštanja kontrole nad projektom stvaraocima VR sadržaja.\nOvako postavljene stvari guraju razvoj ovog medija napred i omogućava stvaraocima da brže uče i testiraju različite pristupe kroz rastuću korisničku bazu.\nčetvrtak, 15. Septembar, 2016.


Bezbednosna provera zaposlenih i provera kandidata za posao | Protecta MCI Beograd\nProvera zaposlenih i kandidata za posao\nProvera kandidata pre zapošljavanja jedna je od najznačajnijih stavki u radu službe ljudskih resursa (HR) svake veće kompanije. Osnovni zadatak Protecta MCI je da obezbedi sveobuhvatnu istragu vaših kandidata za zaposlenje i da utvrdi odgovarajući nivo bezbednosnog provere po važećem položaju u vašoj organizaciji i poslovnom okruženju.\nNi jedna služba ljudskih resursa ne poseduje dovoljne kapacitete koji bi joj omogućili proveru kandidata pre zapošljavanja na način koji bi garantovao da izabrani kandidat odgovara vašoj organizaciji.\nZbog toga Protecta MCI koristi najefikasnije mere i iskusno profesionalno osoblje; privatni istražitelji, psiholozi, poligrafski ispitivači, operativni analitičari, uz poštovanje savremenih standarda.\nDrugim rečima, skrining pre zapošljavanja ima za cilj proveru podobnosti kandidata za specifične zahteve posla, uz proveru svih informacija i dostavljenih dokumenata u postupku zapošljavanja. To smanjuje rizik da će vaša kompanija angažovati kandidata koji ne ispunjava potrebne zahteve: nivo akademskog obrazovanja, prethodno radno iskustvo, uspešnost radnog angažovanja kod prethodnih poslodavaca (položaj, dužina radnog staža, plata, učinak), ali i integritet, istorija zloupotrebe narkotika, krivična osuđujuća presuda, sudski procesi u toku, vlasništvo nad imovinom itd.\nOno što nas izdvaja od konkurenata je sveobuhvatno istraživanje javnih izvora, medija i društvenih mreža, proveru reputacije i potvrđivanje preporuka, kao i personalizovano psihološko ispitivanje.\nProvera kandidata pre zapošljavanja je sveobuhvatan proces izbora najboljih kandidata koji će doprineti rastu vaše organizacije, ublažavajući rizike i gubitke koji imaju veće šanse da nastanu kao posledica loše selekcije zaposlenih.


Remonti u TE Kostolac A\n31 Jul 2020, 14:12 Kostolac sattv Elena Marjanović\nRemont bloka A1 počeo je u prvom delu maja i trajao je do polovine jula, posle čega je blok ponovo počeo proizvodnju\nOvogodišnja remontna sezona u termo sektoru omogućiće značajno sređivanje postrojenja u Termoelektrani „Kostolac A“, pa će u narednom periodu biti dodatno osiguran stepen pouzdanosti rada blokova, što je primarni zadatak kostolačkog ogranka „Elektroprivrede Srbije“ u cilju ispunjenja proizvodnog plana za ovu godinu.\n- Svako ulaganje u održavanje znači ulaganje u optimalno funkcionisanje delova i postrojenja u celini. Ovo poseban značaj ima za termo kapacitete koji dugi niz godina stabilno rade u sistemu EPS-a, kao što je to slučaj s Termoelektranom „Kostolac A“. Blok A1, čija snaga iznosi 110 megavata, ove godine bio je u kapitalnom remontu, koji je trajao nešto duže od dva meseca – rekao je Zoran Predić, glavni inženjer održavanja TE „Kostolac A“.\n- Remont bloka A1 počeo je u prvom delu maja i trajao je do polovine jula, posle čega je blok ponovo počeo proizvodnju. Reč je o složenom remontu, imajući u vidu da je velika pažnja posvećena detaljnom sređivanju bloka. Urađen je kapitalni remont turbine, sa zamenom srednjeg dela kućišta cilindra niskog pritiska, a od značajnih radova na ovom delu bloka, ističe se zamena cevi na kondenzatoru, gde je promenjeno više od 1.400 cevi.\n- Sve je organizovano tako da se rizici po zdravlje svih učesnika remonta svedu na minimum, što je posebno složeno, jer je angažovan veći broj firmi iz različitih delova naše zemlje. Redovno upozoravamo sve na mere koje moraju da se poštuju i činimo sve što je u našoj moći da se izbegne oboljevanje od ovog virusa – zaključuje Predić.\nPoslove na ovogodišnjem remontu obavljali su radnici TE „Kostolac A“, radnici kostolačkog PRIM-a, kao i preduzeća i instituti specijalizovani za energetske kompanije.\nEKOLOGIJA NEZAOBILAZNA U OGRANKU TEKO KOSTOLAC\n1 Aug 2020, 12:31\nU Termoelektarni Kosolac A u cilju očuvanja životne sredine realizovaće nekoliko projakata koje su uradili inženjeri iz…\nKOSTOLAČKE ELEKTRANE PRAMAŠILE ŠESTOMESEČNI PLAN ZA 1,9 ODSTO\n23 Jul 2020, 9:22\nZa prvih šest meseci u Ogranku „TE-KO Kostolac” proizvedeno je ukupno 2.887.167.000 kolovat sati električne…


Stiže na naplatu: Tramp izbrisao porez, minus rekordan\nB92\t16.09.2018 10:51\nBudžetski deficit SAD u avgustu dostigao 214 milijardi dolara, dvaput više no pre godine, mada je veći deo povećanja posledica tehiničkih stvari oko kalendara.\nMinistarstvo finansija SAD saopštilo je da je s avgustovskim deficitom u 11 meseci fiskalne godine manjak došao do 898,1 milijarde dolara, što je za 33 odsto više nego pre godinu dana.\nFederalna Vlada SAD je time na putu da napravi najveći deficit u poslednjih šest godina, preneo je Asošiejted pres.\nAvgustovski manjak, koji je najveći za taj mesec, uvećan je zato što su velike isplate za beneficije koje se isplaćuju u septembru, pomerene u avgust, pošto je 1. septembar pao u subotu.\nPored toga, isplate za socijalnu sigurnost, koje se obično isplaćuju trećeg dana u mesecu, prebačene su u avgust, pošto je 3. septembar bio praznik Dana rada.\nTrampova administracija predviđa da će deficit u fiskalnoj godini, koja se završava 30. septembra, biti 890 milijardi dolara. To je povećanje od 33,7 odsto u odnosu na prošlogodišnjih 665,8 milijardi dolara. To je najveći deficit od 2012. kada je iznosio 1.100 milijardi dolara.\nAmerički predsednik Donald Tramp ostvario je veliku pobedu kada je Kongres u decembru odobrio njegov plan za smanjenje poreza u vrednosti od 1.500 milijardi dolara u narednoj deceniji, čime je ostvaren stari cilj Republikanske partije da se korporativni porezi smanje s 35 na 21 odsto. Smanjenje poreza, koje je obuhvatilo i pojedince, stupilo je na snagu 1. januara i odigralo je veliku ulogu u smanjenju poreskih prihoda ove godine. Trampova administracija je u julu znatno povećala predviđeni deficit s projekcija napravljenih u februaru, kada je poslala u Kongres predlog budžeta za 2019. Sada se očekuje da će sledeće godine deficit premašiti hiljadu milijardi dolara, kao i da će u naredne tri godine biti iznad tog nivoa.


Utakmice koje su pokrivene: Program pokriva kompletan period oslobađanja za utakmice odigrane na datume navedene u kalendaru međunarodnih utakmica FIFA, ili na datume pokrivene odgovarajućim periodima oslobađanja kako je definisano u Aneksu 1 Pravilnika FIFA o statusu i transferu igrača. Za ekipe koje učestvuju u UEFA EURO 2012, on pokriva čitav period priprema i sve prijateljske utakmice. Igrači oslobođeni od strane evropskih klubova za ostale A utakmice takođe su pokriveni i za prijateljske utakmice protiv bilo koje ekipe koja učestvuje u finalnom kolu UEFA EURO 2012.\nSve ostale utakmice i utakmice koje se igraju van gore pomenutih datuma nisu pokrivene.\nPost ojeće povrede: Igrači sa povredama koje već postoje kada se igrač pridružisvom nacionalnom timu za utakmicu, ili za UEFA EURO 2120, tj. povrede za kojeigrač prima specifično medicinsko lečenje kada se pridružuje na dužnost prema nacionalnoj A reprezentaciji, nisu osigurani za dotični deo tela. U priloženom pregledu definisano je šta se podrazumeva pod postojećim povredama.\nZa nacionalne saveze koji učestvuju u UEFA EURO 2012, ustanovljen je poseban postupak koji omogućava da nacionalni savezi potpuno zaštite igrača koji se oporavlja od postojeće povrede dok je već na dužnosti za nac. reprezentaciju te mu zato ne treba više medicinsko lečenje za tu specifičnu povredu. Biće potrebno da se popuni obrazac o sposobnosti za dužnost/ o završetku medicinskog lečenja (u prilogu), i da ga doktori kluba i nacionalne reprezentacije potpišu, da se uz to priloži medicinski dokaz o potpunoj oporavljenosti igrača, i da se sve to pošalje osiguravaču. Ova informacija će biti ianalizirana prema diskrecionom medicinskom pravu osiguravača u najkraćem mogućem roku, ali najkasnije u roku od dva radna dana od prijema potrebnih dokumenata, i puno pokriće će biti potvrđeno ili odbijeno. Ova procedura detaljno je objašnjena u odeljku 2.c) priloženog pregleda.


Novi edgy načini za kombinovanje cvetnog dezena - WANNABE MAGAZINE\nNovi edgy načini za kombinovanje cvetnog dezena\nSkoro da ne postoji osoba koja se ne seća jedne od najbolje zapamćenih rečenica Mirande Prisli u filmu “Đavo nosi Pradu” kad sva ironična kaže da je cveće sasvim inovativno za proleće. Da, možda nije inovativno, ali je i nezamislivo da ga nema u obliku najrazličitijih printova i dezena u prvim sunčanim i toplim danima, jer je taj cvetni dezen nekako vesnik lepo vremena i novog godišnjeg doba, pa je baš tako i sada, kada modni stručnjaci najavljuju još jednu sezonu pod vladavinom ovog trenda.\nUkoliko si pristalica cveća na garderobi, predlažemo ti da ga nosiš malo drugačije nego što je to bilo u prethodnim sezonama. Ova godina donosi vez kao jedan od trendova koji će biti sve popularniji, a takve farmerke sa izvezenim cvećem po sebi biće apsolutni hit svih svakodnevnih, ali i nekih svečanijih autfita.\nIskoristi prošlogodišnju popularnost bomber jakne i učini je još zanimljivijom, tako što ćeš za sebe odabrati neku sa detaljima cveća po sebi ili neku koja je sasvim u svetnom dezenu. Iako je deo ležernog stila, jedan ovakav model odgovaraće svakoj tvojoj modnoj “egzibiciji” i biće joj najbolji pratilac.


OSM Televizija - Istočno Sarajevo: Uskoro gradnja dva kružna toka vrijednosti 500.000 KM\nIstočno Sarajevo: Uskoro gradnja dva kružna toka vrijednosti 500.000 KM\nVršilac dužnosti direktora Javnog preduzeća "Putevi Republike Srpske" Nenad Nešić i načelnik opštine Istočno Novo Sarajevo Ljubiša Ćosić potpisali su danas Memorandum o razumijevanju i saradnji, koji se odnosi na realizaciju izgradnje dva kružna toka u ovoj opštini, čija je vrijednost procijenjena na oko 500.000 KM.\nĆosić je, nakon potpisivanja, rekao novinarima u Istočnom Novom Sarajevu da će izgradnjom dva kružna toka biti riješen problem saobraćajnih gužvi i povećana bezbjednost u saobraćaju na dvije ključne raskrsnice na regionalnom putu koji prolazi kroz Ulicu vojvode Radomora Putnika.\n"Ovaj pravac na dionici od Vraca do tržnog centra `Tom` je regionalna kičma koja prolazi kroz našu opštinu. Ovim projektom ući ćemo u realizaciju rješavanja problema na raskrsnicama kod `Foto Vasića` i restorana `Mlado jagnje`. Prva raskrsnica uopšte nije pokrivena saobraćajnim rješenjem koji reguliše saobraćaj, dok druga ima semafor", rekao je Ćosić.\nOn je dodao da su potpisivanjem Memoranduma regulisana prava i obaveze obje strane, te da je opština Istočno Novo Sarajevo finansirala izradu projektne dokumentacije u koju je uloženo oko 20.000 hiljada KM, najavivši da će biti pružena sva neophodna pomoć "Putevima Republike Srpske" da bi se što brže došlo do građevinske dozvole.\nPrema njegovim riječima, preduzeće "Putevi Republike Srpske" je ovim memorandumom preuzelo na sebe obavezu da finansira izgradnju ovih saobraćajnica, a Opština će, po završetku radova, preuzeti brigu o održavanju.\nNešić se nada da će, nakon dobijanja neophodnih dozvola i završenih pripremnih radova, izgradnja ovih saobraćajnica početi do kraja avgusta, te da bi u tom slučaju oba kružna toka bila završena do kraja oktobra, odnosno do početka zimske sezone.\nOn je rekao da je inicijativa za izgradnju dva kružna toka potekla od načelnika Ćosića i da je naišla na razumijevanje u preduzeću "Putevi Republike Srpske".\nNešić je izrazio žaljenje što slična inicijativa nije došla i od opštine Istočna Ilidža, koja, takođe, ima veliki problem sa raskrsnicom kod restorana "Kula".\nuskoro gradnja dva kružna toka\nvrijednosti 500000 KM\nJoš iz iste kategorije: « Vuković u utorak sa auto-prevoznicima o nelegalnom prevozu putnika I. Sarajevo: Počeo sastanak o izgradnji nove bolnice »


Laguna - Misli o fudbalu - Vladimir Stanković, Aleksandar Blatnik - Knjige o kojima se priča\nVladimir Stanković, Aleksandar Blatnik\nMundijal je, vreme je za fudbal, ali i za „Misli o fudbalu“. Jedinstvena kombinacija izreka o fudbalu i karikatura na temu najpopularnijeg sporta. Knjigu potpisuju naš poznati novinar Vladimir Stanković i čuveni niški karikaturista i slikar Aleksandar Blatnik. Stanković je, kako sam kaže u uvodu, samo bio „selektor“ zanimljivih izjava o fudbalu koje su fudbaleri, treneri, novinari, sudije, navijači izrekli u raznim prilikama. Knjiga sadrži oko 650 „fudbalskih sentenci“, podeljenih u više tematskih blokova. Ispod svake stoji ime autora, a najzastupljeniji su Bil Šenkli, Horhe Valdano, Karlos Bilardo, Erik Kantona, Vujadin Boškov, Maradona, Johan Krojf, Džordž Best, Džon Tošak, Aleks Ferguson...


Mojang objavio da gase igru Scrolls - PLAY!\nMojang objavio da gase igru Scrolls\nStrateška kartaška igra Scrolls, koju potpisuje Mojang, dobro poznat tvorac još poznatije igre Minecraft, odlučio da je da ugasi Scrolls. Pomalo neobična odluka imajući u vidu da je tek lansiran “Echoes” dodatak, kao i da za igru postoji veliki broj aktivnih servera i igrača. Pa ipak, tim koji stoji iza Scrolls izjavio je kako igra jednostavno više nije profitabilna i kako nakon veoma uspešnog beta testa više nema nikakvog realnog razloga da ona bude aktivna.\nNema još puno detalja koji se mogu reći ovim povodom. Tim je odlučio da drži servere aktivnim najmanje do juna naredne godine, odnosno još 12 meseci, mada će to verovatno i biti kraj serverske podrške a iako za igru neće biti više novih dodataka i noviteta, ekipa programera će voditi računa o tome da sve što se dešava u igri bude u balansu. Prodaja Scrollsa se i dalje nastavlja i od nje će se finansirati održavanje servera, ali je jasno da će broj igrača svakim danom biti sve manji.\nŠteta, bila je to jedna zanimljiva igra, ali izgleda da za naslov ovog tipa jednostavno nema publike.\nRelated Items:Mojang, Scrolls


EDUKACIJA NAJMLAĐIH UČESNIKA U SAOBRAĆAJU\nHome AP Vojvodina EDUKACIJA NAJMLAĐIH UČESNIKA U SAOBRAĆAJU\nU opštini Apatin početak školske 2021./2022. obeležen je podelom prvarica, koje je izdavačka kuća „Pčelica“ doo iz Čačka objavila pod naslovom „Saobraćajna početnica“.\nSaobraćajne bukvare su danas u OŠ „Žarko Zrenjanin“ Apatin prvacima uručili pomoćnica predsednice opštine Apatin za obrazovanje i omladinsku politiku Milka Nikšić, članovi opštinskog saveta za koordinaciju bezbednosti saobraćaja na putevima Opštine Apatin, pripadnici službe saobraćajne policaje – Policijska stanica Apatin i članovi Organizacije Crvenog krsta Apatin u prisustvu pedagoga, nastavnika i učitelja.\nOpština Apatin je obezbedila sredstva za nabavku 195 kompleta za svoje ovogodišnje đake prvake u osnovnim školama: Apatin, Prigrevica, Svilojevo, Sonta i Kupusina i to iz namenskih sredstava dobijenih od naplate novčanih kazni učinjenih prekršaja u saobraćaju.\nOvim činom Savet za bezbednost u saobaćaju Opštine Apatin odmah na početku školovanja pokrenuo je aktivnosti na edukaciji, usvajanju i podizanju saobraćajne kulture kod najmlađih učenika, rekla je Milka Nikšić.\nPrevious articleGRAD SOMBOR POŽELEO ĐACIMA PUNO ŠKOLSKOG USPEHA\nNext articlePočinje novi razvojni period u Vojvodini


PROJEKAT IZ BORA „SIGURNE STAZE I PUTANJE KRATANJA UČENIKA OSNOVNIH I SREDNJIH ŠKOLA” NA 15. MEĐUNARODNOJ KONFERENCIJI BEZBEDNOST SAOBRAĆAJA U LOKALNOJ ZAJEDNICI – Dva točka\nPROJEKAT IZ BORA „SIGURNE STAZE I PUTANJE KRATANJA UČENIKA OSNOVNIH I SREDNJIH ŠKOLA” NA 15. MEĐUNARODNOJ KONFERENCIJI BEZBEDNOST SAOBRAĆAJA U LOKALNOJ ZAJEDNICI\nNa 15. međunarodnoj konferenciji „Bezbednost saobraćaja u lokalnoj zajednici“, koja je održana od 24. do 27. juna tekuće godine u Vrnjačkoj banji, Igor Velić, master inž. saobraćaja iz Bora je kao stručni saradnik GIS udruženja Srbije i predsednik udruženja za bezbednosti saobraćaja „Sigurne staze“, predstavio jedinstven projekat “Sigurne staze i putanje kretanja učenika osnovnih i srednjih škola u Boru” koji je od Ujedinjenih Nacija uvršten u top pet projekata za 2019. god.\nGospodin Igor Velić je saradnik našag portal sa kojim imamo plodotvornu saradnju u cilju podizanja svesti o bezbednom učestvovanju u saobraćaju i ovom prilikom predstavljamo njegov jedinstven projekat.\nOvo je druga međunarodna konferencija na kojoj je GIS udruženje Srbije predstavilo svoj projekat koji upotrebom novih tehnologija omogućava lakše upravljanje bezbednošću saobraćaja u zoni škole i gravitacionom području škole.\nCelokupan projekat je dostupan na www.bor.sigurnestaze.com.\nU okviru dve radionice posvećenje primerima dobre prakse u jedinicama lokalne samouprave Velić je istakao značaj upotrebe otvorenih podataka (open data) radi lakšeg donošenja odluka i razvoj mobilnih i web aplikacija koje omogućavaju lakše uprvljanje bezbednošću saobraćaja i koje u znatnoj meri unapređuju bezbednost dece u saobraćaju.\nRazvoj mobilnih i veb aplikacija na primeru bor.sigurnestaze.com imaće svoju primenu i u novim projektima koji se planiraju na nivou Republike Srbije za razvoj pametnih gradova (smart city) u vidu novih funkcionalnosti i mogućnosti pregleda, unosa i izmene podataka od strane građana, čime se pruža mogućnost svim učesnicima u saobraćaju da obeleže lokacije na karti, dodaju fotografije, postave opis i daju svoje predloge u cilju poboljšanja bezbednosti u saobraćaju.\nViše o mobilnoj aplikaciji pogledajte na sledećem linku https://www.sigurnestaze.com/web/vesti/22/prijavi-saobracajni-problem-u-gradu.html\nNa promociji je pokazano ne samo koliko su ovakvi projekti, i pre svega aplikacija o bezbednosti dece u saobraćaju, neophodni svakom gradu, nego i kolika je važnost otvorenih podataka za kreiranje boljeg, bezbednijeg, humanijeg i uspešnijeg života na svakodnevnom nivou, i u svakoj zajednici.\nU pokrenutoj diskusiji koju je izazvao ovaj jedinstven projekat Velić je najavio da GIS udruženje Srbije zajedno sa udruženjem „Sigurne staze“ radi na razvoju još jedne mobilne aplikacije namenjene učenicima i roditeljima osnovnih i srednjih škola u Boru, koja će predlagati bezbednu rutu kretanja od kuće do škole, izbegavajući objektivno i subjektivno opasne lokacije u gradu.\nU tome i jeste poenta rada sa otvorenim podacima korišćenjem novih tehnologija – saradnja svih direktnih i indirektnih učesnika na prikupljanju, obradi, analizi podataka kako bi se ponudilo najefikasnije rešenje, naglašava Velić.\nKonferenciju je otvorila važna radionica koja se odnosi na strategije i strateško upravljanje bezbednošću saobraćaja u regionu, koju je vodio gospodin Nenad Nikolić, predstavnik UNECE – Ujedinjenih nacija Ekonomske komisije za Evropu. Radionica se bavila strategijama bezbednosti saobraćaja u državama regiona, sa merama koje su predvideli i merama koje su sproveli, sa dostignućima i problemima sa kojima se susreću.\nPrezentacija nove aplikacije i niza novih funkcija koje će znatno olakšati rad u indentifikovanju problema bezbednosti saobraćaja na teritoriji grada Bora, očekuje se na predstojećoj međunarodnoj konferenciji koja će u oktobru održati u Banja Luci.\nNepostojanje odgovarajuće finansijske podrške nas sprečava da poboljšamo svoj rad na izradi novih aplikacija, koji bi doprineo smanjenu broja saobraćajnih nezgoda. S tim u vezi, nadamo se da će grad Bor konačno javno stati iza našeg rada i time podržati priču o upotrebi novih tehnologija.\nTakođe, ukoliko postoji zainteresovanost kompanija i drugih investitora, koje bi mogle da iskoriste pun potencijal naše ideje, GIS udruženje Srbije u saradnji udruženjem „Sigurne staze“ je voljno za uspostavljanje odgovarajuće poslovne saradnje – objašnjava Velić.\nNa kraju konferencije, Velić je istakao da je razvoj novih tehnologija važan u cilju pametnijeg donošenja odluka i da će svakako doprineti da se broj saobraćajnih nezgoda smanji i deca dobiju sigurne putanje kretanja od kuće do škole i istakao, da je model koji je razvilo GIS udruženje Srbije primenjivo na svaki grad i opštinu u Srbiji.\nVelić je napomenu da je na portalu bor.sigurnestaze.com data saobraćajna signalizacija i saobraćajne nezgode koje su se desile u poslednjih pet godina. Ukrštanjem ovih podataka sa infrastrukturom i saobraćajnom signalizacijom grada dobijen je digitalni model sigurnih staza i putanja kretanja učenika. Ovo je samo predlog mera, a od predstavnika gradske uprave se očekuje da prihvate ovu studiju koja je detaljno urađena i da preduzmu odgovarajuće korake.\nOvaj projekat GIS Udruženja Srbije podržan je u okviru projekta „Otvoreni podaci – otvorene mogućnosti”, Programa Ujedinjenih nacija za razvoj, i Kancelarije za informacione tehnologije i elektronsku upravu, uz podršku Svetske banke i Fonda za dobru upravu Ujedinjenog Kraljevstva.\nBugari dominirali u moto krosu u Srbiji\nDoviciozo operisan: Verujem da ću biti spreman za Herez\nRadar snima prekoračenje brzine i preticanje preko pune linije – Obe kazne stižu na kućnu adresu\nMobilni telefon kao novi uzrok saobraćajnih nezgoda\nKoliko je bezbedno biti biciklista u saobraćaju u Srbiji?\nKo je odgovoran zbog stradanja dece u saobraćaju? Raste broj poginule i povređene dece u saobraćaju!\nJul – crni mesec za motocikliste\n2. jula 2020. u 15:26\n30. juna 2020. u 13:36\n29. juna 2020. u 23:10\n29. juna 2020. u 21:56\nBezbednost Mobilni telefon kao novi uzrok saobraćajnih nezgoda\nBezbednost Koliko je bezbedno biti biciklista u saobraćaju u...\nBezbednost Ko je odgovoran zbog stradanja dece u saobraćaju...\nBezbednost Obratite pažnju, policija na putevima – šta može...\nBezbednost O bezbednosti saobraćaja sa prof. Dr Borisom Antićem\nVesti • Bezbednost BAJKERI UPOZORENJE ALI I SVI OSTALI VOZAČI III deo\n15. MEĐUNARODNA KONFERENCIJA “BEZBEDNOST SAOBRAĆAJA U LOKALNOJ ZAJEDNICI”


Žalbe Savetu za štampu zbog narušavanja privatnosti maloletne žrtve\nAOM — 21.01.2020.\nAleksandra i Robert Karimanović podneli su Savetu za štampu žalbe protiv dnevnih novina “Srpski telegraf”, “Informer”, “Kurir” i “Alo” zbog kršenja prava na privatnost njihove maloletne ćerke.\nKako je saopštio Savet za štampu, U žalbama dostavljenim posredstvom advokata, navodi se da su prekršene tačke Kodeksa novinara Srbije koje se odnose na obavezu medija da štite privatnost, dostojanstovo i integritet osoba o kojima pišu, kao i da osuguraju da dete ne bude ugroženo ili izloženo riziku zbog objavljivanja njegovog imena ili fotografije.\nSavetu za štampu se, povodom ovog slučaja, prethodnih dana obratio veći broj građana, koji su bili uznemireni objavljenim tekstovima, kao i pojedine nevladine organizacije koje se bave zaštitom prava dece i žrtava zločina.\nNa ovaj slučaj stiglo je ukupno 20 žalbi, a Komisija za žalbe Saveta za štampu će se o tome izjašnjavati na sednici 30. januara, nakon što dobije i odgovore redakcija koje su objavile sporne tekstove.\nNe želeći da dodatno povređujemo privatnost i dostojanstvo maloletne žrtve, odlučili smo da ovoga puta odstupimo od uobičajne prakse da sve sporne tekstove objavimo na sajtu Saveta za štampu i objavićemo samo linkove ka tekstovima koji su sastavni deo žalbi.\nOznake: Kodeks novinara Srbijepravo na privatnost\nSledeći članak Medijska koalicija uputila Vladi predloge mera za pomoć medijima\nPrethodni članak NUNS: Na medijskim konkursima se finansira politička promocija i propaganda


Pismo podrške za aktivistkinje u Srbiji - Žene u crnom\nPismo podrške za aktivistkinje u Srbiji\nMreža Grupe Žena Kosova optužuje pretnje i napade prema ženama aktivistkinjama za mir u Srbiju i poziva Vladu Srbije da odmah kažnjava takve pretnje, ujedno zahteva od strane Međunarodnih organizacija da ulažu pritisak kod Vlade Srbije da odmah kažnjava takva dela.\nMreža Grupe Žena Kosova je duboko zabrinuta u vezi poslednjih događaja oko upotrebe sile u Srbiji i uticaj ovih događaja na žene aktivistinje za mir. Od proglašavanja nezavisnosti Kosova dana 17 Februara, 2008, u Srbiju je došlo do povećanja pretnji upravljene prema ženama aktivistkinjama za mir.\nMi smo posebno zabrinute za ličnu bezbednost aktivistkinja “Žene u Crnom” koje se nalaze po celoj Srbiji. Tokom više od dve decenije, aktivistkinje “Žene u Crnom” uporno su bile protiv rata, militarizma i upotrebe sile, promovirajući mirna rešenja za konflikte i društvenu odgovornost. Aktivistkinje “Žene u Crnom” ugrozile su svoj život braneći ljudska prava i međunarodni zakon. One su dugoročni branioci za ljudska prava i pravde protiv ratnih zločinaca bez obzira na etničku ili političku pripadnost.\nOd završetka ratova oko raspadanja Jugoslavije, one su radile u pravcu mirne budućnosti i demokratije u regionu inicijativama kao “ Koalicija Žene za Mir” koja ujedinjuje aktivistkinje Srbije i Kosova iz svih etniteta, za jednu strategiju saradnje ubuduće i učešće žena u političkim procesima odlučivanja u regionu, kao i Regionalni Lobi Žene za Mir i Bezbednost u Jugoistočnoj Evropi.\nUmesto da brani ove advokatkinje za mir i demokratiju, da javno optužuje napad na njih, i da obezbedi poštovanje poznata međunarodna prava, Vlada Srbije je dozvolila nasilje. Šta više, oni govore da se srpski narod naljutio, i time opravdava njihovu upotrebu sile. Vladi Srbije nedostaju politički rukovodioci koji podržavaju mirno rešenje, slobodu govora i vrednosti demokratije.\nMi pozivamo Vladu Srbije, posebno Premijera i Predsednika, da odmah javno optuži: zlostavljanje, govore koji podstiču mržnju i nasilje prema ženama aktivistkinjama za mir.\nMi molimo međunarodne lidere, naročito Evropske Zajednice, da podržavaju žene aktivistkinje za mir i branioce za ljudska prava, čineći pritisak na Vladu Srbije da optuži govore koji podstiču mržnju, zlostavljanje i pretnje na njihovu ličnu bezbednost.\nMreža Žene Kosova\n"100 godina 8. marta" - Lepa Mlađenović


Komunalni milicioneri, pored službene uniforme, moći će u pojedinačnim situacijama da obavljaju poslove u civilu - RTV Santos\nKomunalni milicioneri, pored službene uniforme, moći će u pojedinačnim situacijama da obavljaju poslove u civilu\nPotreba za kvalitetnijim komunalnim redom je nesporna, ipak poslednjih dana polemiše se da li će se taj cilj postići izmenama nadležnosti komunalne policije. Državni sekretar u Ministarstvu državne uprave i lokalne samouprave Ivan Bošnjak rekao je za RTS da je 6. marta završena javna rasprava i prva stvar koja je ključna je promena naziva ove službe i samog zakona. Objasnio je da je Zakonom o policiji, koji je donet prošle godine u ovo vreme, definisano da samo pripadnici MUP-a i Ministarstva odbrane mogu nositi naziv policija, a da sve druge službe koje su nosile ovaj naziv, među njima i komunalna policija, moraju svoj naziv prilagoditi.\n„I u regionu imamo naziv komunalni redari recimo, ali mi smo, na osnovu konsultacija unutar radne grupe, došli do zaključka da na osnovu ovlašćenja koje je komunalna policija imala do sada, a koja predstavljaju deo policijskih poslova, tradicionalni naziv milicija treba da bude vraćen kao naziv službe jedinice lokalne samouprave„, kaže Bošnjak. Na osnovu desetogodišnje primene Zakona o komunalnoj policiji došlo se do zaključka da bi, radi ostvarivanja mogućnosti građana da budu zaštićeni u svojim sredinama i u odnosu na komunalni red i u odnosu na sveukupnu bezbednost, jedinice lokalne samouprave, opštine i gradovi, mogle da organizuju službu, ali po prvi put ta služba može biti zajednička za više opština, ukazao je Bošnjak.\n„Odnosno, da se jedinica iz neposredno udaljenog grada za manju susednu opštinu može uputiti da obavlja poslove iz svoje nadležnosti i na teritoriji druge jedinice lokalne samouprave, što će predstavljati značajan napredak u radu i u održavanju komunalnog reda„, kaže Bošnjak.\nŠto se tiče samih ovlašenja, zakon je definisao oblasti delovanja, one se ne razlikuju mnogo u odnosu na prethodno rešenje, ali su bolje definisani način kandidovanja budućih pripadnika komunalne milicije, njihovo stručno osposobljavanje i usavršavanje, ovlašćenja koja će imati načelnik komunalne milicije, njihove relacije sa drugim subjektima unutar opštine i grada i striktno poštovanje pravila o radu, odnosno unutrašnje kontrole, pojasnio je Bošnjak. „Bilo kakvo kršenje zakona vezano za ovlašćenja biće adekvatno sankcionisano„, istakao je Bošnjak. Komunalni milicioneri pored službene uniuforme, jasnih oznaka, imaće u pojedinačnim situacijama mogućnost da obavljaju poslove i u civilu, kaže državni sekretar. Ističe da će to biti moguće u sitiuacijama kao što je divlji taksi prevoz ili neovlašćenja prodaja van mesta za prodaju. Do sada su 22 grada iskoristila mogućnost da imaju komunalnu miliciju. „Nedostatak poznavanja rada govori da su najkrupniji, neprijatni incidenti bili objavljeni kao deo postupanja komunalne policije i isticani kao primer prekoračenja ovlašćenja„, kaže Bošnjak i dodaje da su istrgnuti iz konteksta. Do sada je bilo propisano da na svakih 5.000 građana bude angažovan jedan komunalni policajac. Bošnjak ukazuje da je propisan minimalni broj od tri komunalna milicionera za jednu opštinu, a maksimalni broj biće uređen finansijama grada i opštine.\nPrethodnoNajpreciznija vremenska prognoza za narednih 10 dana\nSledećeUhapšen Zrenjaninac kod kog su pronašli 15 kilograma droge (FOTO)


U Sarajevu održan sastanak Operativnog štaba za migracije\nHome Plus Društvo U Sarajevu održan sastanak Operativnog štaba za migracije\nNa sastanku državnog operativnog štaba za pitanje migracija u Sarajevu razgovarano je o tome kako bolje zaštiti granicu BiH od ulaska migranata.\nBroj graničnih policajaca bit će vraćen na stanje prije izbora, s obzirom na to da je dio policajaca bio angažiran tokom predizborne kampanje, a u narednom periodu će biti napravljen detaljniji plan za zaštitu granica.\nOdlučeno je, također, da neće biti dozvoljeno okupljanje i boravak migranata na javnim površinama oko Željezničke stanice u Sarajevu, kao ni podjela hrane. Migranti će biti odvođeni u Ušivak.\n“Od sutra će u funkciji biti prihvatni centar u krugu fabrike Bira u Bihaću gdje će biti smješteni migranti za koje nema prostora u Đačkom domu”, rekao je ministar sigurnosti BiH Dragan Mektić.\nBroj migranata koji iz Sarajeva idu u Bihać bit će ograničen kapacitetima smještaja za migrante u Bihaću.\nPrevious articleSDP BiH: Krivične prijave protiv CIK-a\nNext articleTrump šalje vojsku na granicu sa Meksikom


Opozicija u CG pokrenula peticiju za smenu Leposavića\nTanjug 5. aprila 2021. 09:41\nPODGORICA – Sedam opozicionih političkih partija i jedna građanska organizacija pozivaju građane Crne Gore da potpišu peticiju za smenu ministra pravde, ljudskih i manjinskih prava Vladimra Leposavića, bog izjave u parlamentu o zločinu u Srebrenici.\nPotpisivanje peticije, navodi se, trajaće sedam dana, nakon čega će ona biti predata predsedniku Vlade Crne Gore Zdravku Krivokapiću.\nU peticiji se, između ostalog, tvrdi da je Lepojević negirajući „genocid u Srebrenici unizio žrtve“, kao i reputaciju Crne Gore u regionalnim i međunarodnim okvirima, objavljeno je na sajtu građanskapeticija.me.\nPeticijom će, kako navode, biti poslata snažna građanska poruka da je „relativizacija genocida u Srebrenici nedopustiva“.\n“Nećemo preći preko odbijanja aktuelne vlasti i njenih ministara da priznaju šta se zaista dogodilo u Srebrenici, jer time nanose ozbiljnu štetu ugledu Crne Gore u regionalnoj, a kako smo videli, i svetskoj javnosti”, stoji u obrazloženju.\nPeticiju su podržali Demokratska partija socijalista, Socijaldemokrate, Bošnjačka stranka, Socijaldemokratska partija, članice Albanske koalicije Jednoglasno (Demokratska partija, Demokratska unija Albanaca, Demokratski savez) i Građanska inicijativa “21. maj”.\nLeposavić je tokom „premijerskog sata, odgovarajući na pitanje DPS Mila Đukanovića da li priznaje „genocid u Srrebrenici“, rekao da je spreman da prizna da se na tom prostoru dogodio zločin genocida kada to bude nedvosmisleno utvrđeno.\nLeposavić je rekao i da je aški tribunal u među vremenu izgubio legitimitet.\nS druge strane, predsednik Pokreta za promjene, članice vladajućeg DF-a, Nebojša Medojević najavio je da će taj pokret tražiti parlamentarnu istragu o delovanju crnogorske vlade, na čelu sa tadašnjim premijerom Milom Đukanovićem u vreme kada se dogodio zločin u Srebrenici.


AirSerbia pripreme u toku | Play Travel\nAirSerbia pripreme u toku\nAir Serbia: Novi avioni i novi (stari) piloti\nIako Etihad Airways zvanično preuzima kontrolu nad poslovanjem avio kompanije AirSerbia od 1. oktobra ove godine, prvi koraci u transformaciji kompanije su već napravljeni.\nČelnici kompanije Etihad Airways izjavili su da očekuju da će sve potrebne dozvole koje su potrebne avio kompaniji AirSerbia da bi mogla da leti, biti dobijene do 1. septembra, nakon čega će početi užurban tempo preobražaja Jat Airwaysa u AirSerbia. Međutim, oni su i naglasili da procedura nije toliko jednostavna i da očekuju blaga kašnjenja. Kada ovi dokumenti budu dobijeni, sve stare oznake Jat Airwaysa biće zamenjene novim i novi avioni će moći da polete iz Beograda.\nBez obzira na to, već 2. septembra deo postojećih pilota Jat Airwaysa biće poslat u Berlin kako bi prošli kroz pilotski trening potreban za letenje novim Airbus A319 avionima. Takođe je potvrđeno da će nakon ove grupe na sličan tretman biti poslati i ostali piloti u kompaniji. Ovo je pak samo deo stručnjaka koji će biti potreban novoj avio kompaniji. Prve procene samog Jat Airwaysa su da će im biti potrebno 43 nova pilota, dok neki drugi izvori ipak tvrde da će AirSerbia potraživati i do 100 novih pilota. 18. avgusta ova nagađanja definitivno su potvrđena kada je poznati sajt za zapošljavanje letačkog osoblja, Flightglobal Jobs, objavio oglas “buduće avio kompanije iz Srbije”. U sadržaju oglasa spominju se baš avioni koji će biti u floti avio kompanije AirSerbia, pa nema sumnje da se radi baš o našem avio prevozniku. Stručnjaci su brzo negirali da je ovo “pravi” oglas za posao, već se radi samo o početnoj proceni Etihad Airwaysa u vezi ponude radne snage u našem regionu. Oglas ipak potvrđuje da je Etihad Airways zainteresovan za angažovanje dodatnih pilota i letačkog osobolja.\nU ponedeljak 19. avgusta zvanično su naručeni i prvi Airbus avioni. Za razliku od prvobitnih vesti, naručeno je pet aviona na lizing, a ne dva Airbus A319-100 kako je najavljivano, a oni bi trebalo da stignu u roku od mesec dana, a definitivno pre 1. oktobra. Avioni će biti stari između dve i pet godina, a plan je da se u najskorijoj budućnosti oni zamene sa potpuno novim letelicama. Već su u toku razgovori sa kompanijama Airbus i Boeing, kako bi se flota obnovila sa Airbus A320 i Boeing 737 MAX avionima u roku od 24 do 36 meseci.\nZbog ovako obimnih promena, Etihad Airways spomenuo je da je aktivirao internu veb stranicu za sve zaposlene, kako bi ih blagovremeno obaveštavao o svim novinama.


POGLEDAJTE NEUMOLJIVE POKAZATELJE: RS PREŽIVLJAVA NA RAČUN FEDERACIJE | Hayat.ba\nFBiH je za RS u ekonomskom smislu ono što je Zapadna Njemačka bila za Istočnu Njemačku, a na sceni je i sličan “princip solidarnosti“ po kojem Federacija na “leđima“ nosi Republiku Srpsku ...\nUmjesto rada na kreiranju boljeg ambijenta za ekonomski rast, rad i život građana, vlasti u manjem bh. entitetu RS prethodne su godine potrošile na priče o referendumima, blokadama EU i NATO puta, slabljenju državnih institucija i najavama otcjepljenja od BiH, pišu Vijesti.ba.\nU isto vrijeme vlasti u Federaciji BiH u zadnjih pet godina, predvođene reformskom Vladom Fadila Novalića radile su na ekonomskom rastu, pa je aktuelni ekonomski zaostatak RS-a u odnosu na Federaciju danas takav da bi SNSD-ova vlast sebi potpisala “smrtnu“ presudu eventualnim pokušajem otcjepljenja od BiH ili destrukcijom njenih institucija. Neke od tih državnih institucija, SNSD Milorada Dodika bi u periodu ispred nas mogao grčevito braniti.\nJedna takva je Uprava za indirektno oporezivanje (UIO BiH). U prilog ranijoj tvrdnji najbolje govore podaci o uplatama i raspodjeli sredstava sa Jedinstvenog računa UIO. Radi se o potpuno nepravedoj raspodjeli sredstava od indirektnih poreza.\nSamo u prošloj, 2019. godini na Jedinstveni račun UIO u prošloj godini je uplaćeno skoro 8 milijardi KM (7.986.568.486,00 KM). Od toga:\n– uplata Federacije BiH je iznosila preko 6 milijardi KM (6.071.060.812,00 KM);\n– uplata RS iznosila je oko milijardu i 700 miliona KM (1.771.467.747,00 KM)\n– te Distrikt Brčko oko 144 miliona KM.\nS druge strene, u raspodjeli po krajnjoj potrošnji:\n– Federaciji BiH je vraćeno 3,4 milijarde KM (3.462.988.161,00KM),\n– RS-u je vraćeno 1,7 milijardi KM (1.734.727. 496,00 KM),\n– te Brčkom 191 milion i 310 hiljada KM.\nPodaci o uplatama i raspodjeli sredstava sa računa UIO nam govore da:\n– Federacije BiH u uplati ima učešće od 76 posto,\n– RS samo 22 posto\n– i Brčko Distrikt 2 posto.\nKada je raspodjela u pitanju FBiH po aktuelnom, također nepravednom koeficijentu, pripada 64,31 posto, RS 32,14 posto i Brčkom 3,55 posto, iz čega se vidi da Federacija BiH ima za 11,76 posto manju stopu za raspodjelu, dok RS ima veću i to za 9,92 posto, te Brčko također veću za 1,55 posto.\nPrvedeno na jezik novca, Federacije BiH je na račun UIO u 2019. godini uplatila 2,6 milijardi KM više nego što joj je vraćeno raspodjelom, a RS tek 36 miliona KM više nego joj je vraćeno raspodjelom.\nOvo najbolje dokazuje tezu da je FBiH za RS u ekonomskom smislu ono što je Zapadna Njemačka bila za Istočnu Njemačku, a na sceni je i sličan (iako zakonom nije definisan) “princip solidarnosti“ po kojem Federacija BiH praktično na “leđima“ nosi Republiku Srpsku. Nepravednom raspodjelom samo u prošloj godini se iz Federacije BiH u RS “prelilo” između 750 i 780 miliona KM. Dodaju li se tome ranije godine, govorimo o milijardama KM za koje je Federacija BiH oštećena zbog raspodjele u korist RS, pišu Vijesti.ba.\nOvo je i najkonkretniji dokaz da je FBIH postala ekonomski pokretač cijele BiH. Danas Federacija BiH od svojih upata u suštini finansira ne samo sebe već i državu, Brčko Ditrikt i sve povrate poreza. Hoće li i kada doći do izmjene sistema uplate i raspodjele javnih prihoda na način da svaki nivo u BiH dobije onoliko sredstava koliko realno uplaćuje, tek treba vidjeti, pišu Vijesti.ba.\nBilo bi zanimljivo vidjeti ša bi se desilo kada bi Federacija zatražila da se nadležnosti države u slučaju UIO vrate na entitete. Pitanje je koliko će stranke iz FBiH trpjeti ovakvu situaciju i ko će povući prvi potez.\nAPEL MINISTARSTVA RADA ZAŠTITITI RADNIKE OD VISOKE TEMPERATURE PRIMJENOM MEĐUNARODNOG ISO STANDARDA\nAdnan Herco - 23/06/2021 14:01 0\nMinistarstvo rada i boračko-invalidske zaštite Republike Srpske apelovalo je da svi poslodavci, zbog izuzetno visoke temperature vazduha, izvrše preraspodjelu radnog vremena i tako zaštite zdravlje radnika, primjenjujući Međunarodni standard ISO 7243.\nU BIH STIGLO 11.700 DOZA VAKCINE PFIZER\nAdnan Herco - 23/06/2021 13:44 0\nU BiH danas je stiglo 11.700 doza Pfizer vakcina od EU kroz mehanizam "EU za zdravlje", čiji je cilj pomoć zemljama koje nisu u mogućnosti nabaviti dovoljan broj vakcina za svoje građane.\nSARAJEVO POSTAJE FILMSKI STUDIO: BH TELECOM ULAŽE 18 MILIONA KM U PROIZVODNJU FILMOVA I SERIJA\nAdnan Herco - 23/06/2021 13:40 0\nKompanija BH Telecom danas je ozvaničila početak saradnje sa domaćim producentskim kućama i rediteljima sa kojim će u narednom periodu, putem platforme BHContentLab, zajednički realizovati snimanje nekoliko domaćih i igranih TV serija.\nAPEL MINISTARSTVA RADA ZAŠTITITI RADNIKE OD VISOKE TEMPERATURE PRIMJENOM MEĐUNARODNOG ISO...\nBLINKEN U BERLINU: SVE STRANE SNAGE DA NAPUSTE LIBIJU\nHUMANI SEJO BRAJLOVIĆ KUPIO INVALIDSKA KOLICA GOŠĆI SVOG RESTORANA\nSARAJEVO POSTAJE FILMSKI STUDIO: BH TELECOM ULAŽE 18 MILIONA KM U...


RTS :: Vučić: Srbija će se uvek boriti protiv fašizma\nDruštvo Vučić: Srbija će se uvek boriti protiv fašizma\nVučić: Srbija će se uvek boriti protiv fašizma\nsreda, 27. jan 2016, 15:12 -> 15:49\nPremijer Aleksandar Vučić poručio je da će se Srbija uvek boriti protiv fašizma i fašističkih tendencija u nadi da Treblinka, Aušvic i Jasenovac nikada neće biti zaboravljeni.\nPredsednik Vlade Srbije Aleksandar Vučić je u poruci povodom Dana sećanja na žrtve Holokausta, poručio da će Srbija doneti zakonski okvir i da će, posle mnogo godina, pružiti pravdu jevrejskoj zajednici za strahote kroz koje su prošle jevrejske porodice koje su ostale bez svojih naslednika.\n"Međunarodni Dan sećanja na žrtve Holokausta zvanično obeležava cela Srbija, njene institucije, ali i njeni građani. U vremenu kada su ispisivane najmračnije stranice moderne ljudske istorije i naš srpski narod upisan je u krug onih kojima je bilo namenjeno da nestanu sa lica zemlje", naveo je premijer.\nPovodom Međunarodnog dana sećanja na žrtve Holokausta, premijer Aleksandar Vučić je na svom Tviter nalogu poručio da će se Srbija uvek boriti protiv takvih ideja.\n"Duboko se klanjamo žrtvama svih drugih naroda, posebno jevrejskog, koji je prošao kroz golgotu najtragičnijih razmera jedne velike nacije. Upravo zbog toga, Srbija danas obaveštava domaću i svetsku javnost da će doneti zakonski okvir i da će, posle mnogo godina, pružiti pravdu jevrejskoj zajednici za strahote kroz koje su prošle jevrejske porodice koje su ostale bez svojih naslednika", rekao je Vučić.\nDodaje da će se Srbija uvek boriti protiv fašizma i fašističkih tendencija.\n"Srbija će se uvek i dosledno boriti protiv fašizma i fašističkih tendencija u nadi da Treblinka, Aušvic i Jasenovac nikada neće biti zaboravljeni, kao ni najstrašniji zločini koje su počinili nemački nacisti i hrvatske ustaše", poručio je premijer povodom Dana sećanja na žrtve Holokausta.\n(sreda, 27. jan 2016, 19:58)\nVeoma sam ponosan srpskog naroda\nSrbija je tradicionalno antifasisticki zemlja.\nSrpski narod borio svim srcem protiv fasizma i protiv fasisti.\nSrpski narod je od strane fasista vise puta brutalno\nkaznjeni. Srpski narod zasluzuje najvisu postovanje\n(sreda, 27. jan 2016, 19:34)\nNisra novo [neregistrovani]\nTakvi smo bili i bićemo !\n(sreda, 27. jan 2016, 18:16)\nКвислинзи се не смеју рехабилитовати!


Kina domaćin novog formata Svetskog klupskog prvenstva 2021. godine | Novine Toronto\nKina domaćin novog formata Svetskog klupskog prvenstva 2021. godine\nDomaćin novog proširenog formata Svetskog klupskog prvenstva 2021. godine biće Kina, saopštila je Međunarodna fudbalska federacija (Fifa).\nTakmičenje će sa sedam ekipa, od juna 2021. godine biti prošireno na 24, a predsednik Fife Đani Infantino rekao je da će to biti "prvo pravo Svetsko klupsko prvenstvo", preneo je Bi-Bi-Si (BBC).\nIz Afrike učestvovaće finalisti Lige šampiona i pobednik baraža polufinalista. Okeanija je jedina od šest Fifinih konfederacija kojoj nije garantovano mesto na Svetskom klupskom prvenstvu. Pobednik Lige šampiona Okeanije igraće u baražu protiv šampiona Kine


Huligani sinoć divljali u Mostaru, sukobili se sa građanima\nTri osobe su uhapšene nakon sinoćnjeg divljanja huligana, odnosno grupe navijača NK Zrinjski na ulicama Mostara, potvrđeno je u MUP-u HNK.\nPolicija traga na identifikaciji ostalih učesnika nereda, u kojima je prouzrokovana značajna materijalna šteta.\nKako se navodi, grupa od 50-ak navijača ušla je u mostarsko naselje Donja Mahala, s ciljem izazivanja nereda, te je došlo do sukoba sa mještanima i pojedinim članovima navijačke grupe Veleža Red Army.\nKorištena su pirotehnička sredstva, letjele su boce i kamenice, a incidenti su nastavljeni potom na širem području. Još nema preciznih informacija o povrijeđenima. Neredi su se odigrali nakon ponoći, odnosno znatno nakon policijskog sata koji je počeo u 21 sat.\nInače, jučer je u Mostaru odigrana utakmica između Zrinjskog i Sarajeva, a iako navijači ne mogu ući na tribine, jedan broj navijača Zrinjskog nakratko je prekinuo meč ubacivanjem preko ograde baklji i dimnih bombi na teren.\nIndonezija dobila novi glavni grad\nSindikat upozorava na urušavanje državnih institucija BiH\nRusija ne mijenja kurs: Lavrov izjavio da Rusija vidi diskriminaciju Hrvata u BiH\nPapa Franjo u prvoj ovogodišnjoj audijenciji primio Željka Komšića


Planirano oko 50 specijalizovanih IT odeljenja u gimnazijama širom Srbije - OGLASNA TABLA - INFO\nPlanirano oko 50 specijalizovanih IT odeljenja u gimnazijama širom Srbije\n15 априла, 2019 0339\nMinistar prosvete, nauke i tehnološkog razvoja Mladen Šarčević izjavio je da za školsku 2019/2020 godinu planirano oko 50 specijalizovanih IT odeljenja u gimnazijama širom Srbije.\nU školskoj 2018/2019 godini imali smo 36 odeljenja učenika sa posebnim sposobnostima za računarstvo i informatiku, a za školsku 2019/2020 godinu planirano je oko 50 specijalizovanih IT odeljenja u gimnazijama širom Republike Srbije, rekao je Šarčević obraćajući se budućim gimnazijalcima na predstavljanju specijalizovanih IT odeljenja u Osmoj beogradskoj gimnaziji.\nOn je ocenio da se povećavanjem broja IT odeljenja i povećavanjem kvota za studente koji će studirati IT na fakultetima, između ostalog, izgrađuje novo savremeno tehnološko društvo, koje će biti zasnovano na znanju.\nTo je šansa i da razvoj IT sektora u Srbiji zadrži pametne mlade ljude u zemlji, rekao je on.\nSavetnica ministra prosvete za digitalizaciju Biljana Marić rekla da mogućnost da polažu prijemni za ova odeljenja imaju svi učenici osmog razreda.\nPrijave će biti od 13. do 17. maja od 9 do 15 časova, kada je reč o Beogradu, u svih sedam gimnazija koje su školske 2018/2019 imale IT odeljenja. Učenici će prijemni polagati u Zemunskoj gimnaziji i Prvoj beogradskoj gimnaziji u nedelju, 2. juna, rekla je ona.\nOna je učenicima objasnila da će na prijemnom biti 12 zadataka srednjeg i naprednog nivoa i da svaki zadatak nosi 20 poena.\nPrivreda podržava ovaj model obrazovanja. Do sada smo obišli preko 20 gradova u kojima su gimnazije sa oformljenim IT odeljenjima i videli da su nastavnici ključna karika ovog programa – oni su motivisani i zainteresovani da kroz osavremenjene programe svojim učenicima prenesu znanja važna za poslove budućnosti, rekao je Đurđević.\nSledeće školske godine svaki učenik u IT odeljenjima iz cele Srbije imaće priliku da upozna svoju buduću profesiju i, provodeći jedan dan u nekoj od IT kompanija članica Inicijative „Digitalna Srbija“, bolje razume kako izgleda raditi u okruženju sa najsavremenijim poslovima, u kome se svakodnevno kreiraju digitalni proizvodi na svetskom nivou.\nKratko predavanje zainteresovanim učenicima održao je Nikola Kudus, softver arhitekta iz novosadske kompanije 3Lateral, članice Inicijative “Digitalna Srbija”, koja je prva na svetu razvila tehnologiju za kompletnu digitalizaciju ljudskog lika.\nKudus je kroz prezentaciju projekta “Sajren” đacima približio šta znači digitalni život, kako izgledaju digitalni ljudi i za šta se primenjuju. On je podsetio na ogroman potencijal i talenat za IT koji postoji u našoj zemlji i podvukao koliko je digitalna pismenost važan segment obrazovanja, posebno imajući u vidu poslove budućnosti koji će u sve većoj meri biti povezani sa tehnologijom.\nDigitalna pismenost, poznavanje programiranja i baza podataka olakšava učenicima upis na IT smerove različitih fakulteta, ali im omogućava i da u drugim oblastima primene svoje znanje, poput digitalizacije u poljoprivredi, zdravstvu i energetici.\nPodnošenje zahteva: Pčelarima subvencije, 720 dinara po košnici\n6. sajam obrazovanja „Zanimanje, znanje, zvanje“ u organizaciji Osnovne škole „Milivoje Borović“ iz Mačkata\n41. sednica Skupštine grada Užica: Usvojen drugi ovogodišnji rebalans gradskog budžeta\nOglasna Tabla 27 маја, 2020 27 маја, 2020\nUžice dobija jedinstveno upravno mesto\nOglasna Tabla 27 маја, 2020\nKako će izgledati kraj školske godine u Srbiji\nNova odluka kriznog štaba: Tiče se testa na antitela i masovnih okupljanja!\nAleksandar Cvetić i Nikola Vučković i dalje će igrati u GFK Sloboda\nU Zlatiborskom okrugu dva nova slučaja pozitivna na korona virus\nNastavlja se testiranje na imunitet širom Srbije: Još pet zlatiborskih porodica se uključilo u važnu epidemiološku studiju\nOna je jedina žena zdravičarka u zlatiborskom kraju: Budimka iako slepa, nije odustala od srpske tradicije i običaja (FOTO)\n27 маја, 2020 27 маја, 2020 0


Nekategorisano - eTrebinje\nZnačajno kulturno-povijesno nasljeđe čini bogatom turističku ponudu grada Trebinja. Izdvaja se vjerski turizam s drevnim sakralnim objektima koji spadaju među najposjećenije destinacije u Hercegovini. –...\nSudija na utakmici zaprosio košarkašicu (VIDEO)\nNesvakidašnja situacija desila se tokom večerašnjeg susreta finalne serije plej-ofa crnogorskog šampionata za košarkašice između “Budućnosti Bemaks” i “Podgorice”. Detalj koji je izvazvao opšte oduševljenje...\nDvije saobraćajne nezgode u Zasadu i Gorici\nVečeras oko 20.30 časova na semaforima u Gorici dogodila se saobraćajna nezgoda. Pola sata kasnije do udesa je došlo i u naselju Zasad. Prema nezvaničnim...\nKao hormon koji utiče na gotovo sve procese u organizmu insulin je veoma značajan, a važno je znati čemu tačno služi i kako se reguliše,...\nPredsjednik Crne Gore Milo Ðukanović prisustvovaće komemoraciji u Srebrenici 11. jula. Ðukanović će, kako prenose sarajevski mediji, doći u Potočare radi odavanja počasti žrtvama genocida,...\nRadio Trebinje: Tankeri pod Filipovom stražom – OFICIR SIGURNE RUKE\nBiti na dubokom moru, kada izuzev tanke linije horizonta nema ničega drugog, u čovjeku budi različite osjećaje. Kako kaže Trebinjac Filip Vučurević, treći oficir palube,...\nprekookeanski brodoviplovidbafilip vučurević\nU Trebinju je danas svečano otvorena gradska tržnica u kojoj će se prodavati suhomesnati i mliječni proizvodi i riba. Grad Trebinje je u adaptaciju i...\nRegion Vijesti Nekategorisano\nStevanović – Mjesta u bolnicama imamo za naredna 24 sata\nSituacija u Srbiji je na granici koju može da izdrži zdravstveni sistem, istakao je danas direktor Infektivne klinike KCS Goran Stevanović. Stevanović je, nakon sastanka...\nBolnica Trebinje: Dvije osobe preminule, 52 teža bolesnika\nDvije osobe preminule su u trebinjskoj bolnici od posljedica zaraze korona virusom, saopšteno je jutros na zvaničnoj stranici ove zdravstvene ustanove. Na kovid odjeljenjima hospitalizovano...\nCijela bolnica je za vladiku Atanasija pjevala “Ječam žela Kosovka devojka”\nNikakvi razorni događaji, a posebno ljudski i politički stavovi nisu mogli dovesti u pitanje Atanasijevo povernje u Kosovo. Politička nekorektnost je bila deo njegovog života...\nvladika atanasijekosovobolnicaječam žnjela


PRESS: SPASOVDANSKA AKADEMIJA – ISTORIJSKI TRENUTAK STVARANJA SAMOUPRAVE LOKALNOG STANOVNIŠTVA – Radio Herceg Novi\nHomeDruštvoPRESS: SPASOVDANSKA AKADEMIJA – ISTORIJSKI TRENUTAK STVARANJA SAMOUPRAVE LOKALNOG STANOVNIŠTVA\nmaj. 18, 2018 at 8:10 am\nprije 8 mjeseci nema komentaraSpasovdanska akademija\nKako je istakao, Topaljska komunitada, kao najstarija hercegnovska opština, preteča je Opštine Herceg Novi, a njeno osnivanje je bilo od presudnog značaja za stanovništvo grada. Sve istorijske činjenice govore o veličini ovog jubileja i obavezi Opštine Herceg Novi – nasljednice Topaljske opštine, da mu posveti posebnu pažnju.\n„Osnivanje Topaljske opštine služi nam za primjer da lokalno stanovništvo može svojim nastojanjima da učini važnu, istorijsku razliku. Ta ideja danas je naša misao vodilja, kao gradske uprave koja nastoji da maksimalno iskoristi svoja prava i mogućnosti, kako bi obezbijedila kvalitetan život svakog građanina u Herceg Novom.\nDjelovanje na lokalnom nivou, što veći broj konkretnih inicijativa, složan stav u vezi sa pravcem razvoja grada i saradnja sa onima koji mogu da mu doprinesu, danas određuju naš način rada. Djelujući u ovom duhu, mi poštujemo svoje istorijsko nasljeđe, uvažavamo napore Novljana-inicijatora stvaranja najstarije hercegnovske opštine i održavamo vrijednosti koje su u temelju našeg društva“, kazao je Katić.\n„Po statusu gradska uprava, Topaljska opština je predstavljala autonomiju u upravi, duhovnu autonomiju, nezavisno sudstvo i pravo na pečat, pravo na obnavljanje i podizanje novih pravoslavnih hramova pod naročitim uslovima, kao i mogućnost korišćenja sopstvenog pisma i jezika u svakodnevnoj administraciji. Sva ova prava bila su osnov za očuvanje i unapređenje kulturnog identiteta našeg naroda kroz vjekove“, rekao je Katić. Kako je dodao, o značaju za lokalno stanovništvo govori i činjenica da je osnivanje Topaljske komunitade urodilo snažnim ekonomskim i privrednim napretkom, pa je novska trgovačka flota tokom druge polovine 18. vijeka postala konkurentna peraškoj, dobrotskoj i kotorskoj.\n„Sjedište uprave Topaljske opštine bilo je u zdanjima pri hramu Svetog Vaznesenja Gospodnjeg – Svetog Spasa na Toploj. Iz tog razloga, ne slučajno, posebnu pažnju u programu obilježavanja jubileja posvetili smo upravo današnjem datumu – slavi hrama, koji predstavlja simbol osnivanja Topaljske komunitadi“, kazao je Katić i čestitao 305. godina od hrama Vaznesenja Gospodnjeg – Svetog Spasa.\nZahvalio se suorganizatoru, Arhijerejskom protoprezviterijatu hercegnovskom Mitropolije Crnogorsko-primorske, kao i članovima Odbora za proslavu 300. godina od osnivanja Topaljske komunitadi, koji već godinu rade na pripremi i realizaciji programa.\n„U čast jubileja izvode se i investicioni radovi, koji su podjednako, ako ne i više važni od programskog dijela, jer će ostati trajna dobrobit u godinama koje dolaze: renoviranje Njegoševe škole i pretvaranje u muzej, rekonstrukcija crkava na Toploj i Belavisti“, istakao je Predsjednik Opštine.\nNajavio je da će centralna svečanost programa biti održana – 14. jula, na datum kada je 1718. potpisana odluka o osnivanju Topaljske komunitadi i pozvao sve da tog dana učestvuju u proslavi.\nO 300. godina Topaljske komunitadi, 305. godina crkve Vaznesenja Gospodnjeg i 797 godina od Spasovdanskog crkveno-narodnog sabora na akademiji je govorio dr Goran Komar. U programu su učestvovali hor „Sveti Sava“ kojim diriguje Sanja Radović, solista Danica Crnogorčević, KUD „Ilija Kišić“, mladi polaznici vjeronauke pri hramu Svetog Spasa, kao i glumci Goran Slavić i Željko Vavić i voditeljka Dragana Vlaović.


Beta 2. jula 2018. 09:05\nDnevne novine na naslovnim stranama današnjih izdanja pišu o pomeranju roka za rekostrukciju Vlade Srbije, briselskom dijalogu Beograda i Prištine, ali i o tome da je od početka godine prijavljen nestanak skoro 500 dece.\nPOLITIKA – „Nordijski model je moguć i na Balkanu“, kaže za list premijerka Norveške Eva Solberg. „Tvitom na notu“, naslov je teksta o zemljama koje su povukle priznanje nezavisnosti Kosova i reakcijama iz Prištine na društvenim mrežama. „Ove godine nestalo gotovo 500 dece“, o prijavljenom nastanku dece i tome da osmoro još nije pronadjeno.\nALO – O navodnom sukobu u Srpskoj pravoslavnoj crkvi „Amfilohije ruši Irineja zbog Kosova!“.\nBLIC – „Rekonstrukcija pomerena za oktobar“, o tome da će odluke o promenama u vladi sačekati jesen, dok se ne reši pitanje Kosova. „Bugarski ortak Tome Nikolića ruši Borisova“, list piše da je tajkun sa Interpolove poternice Cvetan Vasilev dobio azil u Srbiji. „Nikad žešća borba za indeks na IT studijama“, o prvim rang listama za upis na fakultete.\nVEČERNJE NOVOSTI – „Svi u borbu protiv droge“, o strategiji države za suzbijanje narkotika. „Uveren sam da uskoro izlazim na slobodu“, kaže za list Dragan Vasiljević iz splitskog zatvora, osudjen za ratne zločine u Hrvatskoj. „Haradinaj džaba zove Ameriku u pomoć“, o dijalogu Beograda i Prištine o rešavanju pitanja Kosova.\nDANAS – „Aleksandar Vučić govori o dogovoru sa Albancima, a ne kaže na šta misli“, kaže za list advokat i bivši političar iz Prištine Azem Vlasi. „Bakić: Putin u Beogradu u funkciji pregovora o Kosovu“, o poseti ruskog predsednika Vladimira Putina u novembru u Beogradu. „Bivši dekan Milan Višnjić oslobodjen svih optužbi“, o tome da je bivši dekan Medicinskog fakulteta u Nišu, oslobodjen posle pet godina optužbi za zloupotrebu službenog položaja.\nINFORMER – „Rusija srušila Španiju“, o pobedi ruske reprezentacije nad španskom na Svetskom prvenstvu u fudbalu. List piše da će „Ceo jul biti vreo i suv“.\nKURIR – List piše da je „Tito planirao Jugoslaviju do Istanbula“. „Špijunski rat zbog Kosova“, o tome šta se krije iza diplomatskih kulisa.\nSRPSKI TELEGRAF – List najavljuje intervju sa nekadašnjim komandantom Žandarmerije Goranom Radosavljevićem „Istina o Djindjiću i Legiji“.


Čavić: U selu puštaju muziku do ponoći, kao da smo na Ibici, a ne na OI\nSrpski plivač Milorad Čavić požalio se na atmosferu i glasnu muziku u Olimpijskom selu u Londonu.\nSrpski sportisti u sredu uveče su u olimpijskom selu svečano podigli državnu zastavu, uz intoniranje himne "Bože, pravde".\nZastavu je podigao teniser Novak Đoković, a tradicionalnoj ceremoniji prisustvovali su predsednik Olimpijskog komiteta Srbije (OKS) Vlade Divac, generalni sekretar Đorđe Višacki, članovi misije i veći deo nacionalnog olimpijskog tima, kao i ambasador Srbije u Velikoj Britaniji Dejan Popović.\nU Londonu se trenutno nalazi 85 srpskih sportista, a preostali olimpijci pridružiće im se narednih dana.\nSvečana ceremonija otvaranja Olimpijskih igara biće održana u petak.


Koktel koji može da bude smrtonosan - CdM\nKoktel koji može da bude smrtonosan\nPodatak koliko osoba je u našoj zemlji zatražilo pomoć usljed upotrebe kombinacije energetskih pića, alkohola i droga u Institutu za javno zdravlje nemaju, ali su Pobjedi u Urgentnom centru Kliničkog centra Crne Gore kazali da nerijetko imaju i takvih pacijenata.\n“Ako su se ovakvi korisnici javili na tretman, oni su u rutinsku statistiku Instituta prijavljeni pod dijagnozom mentalni poremećaji i poremećaji ponašanja usljed upotrebe alkohola, dok za poremećaje usljed pretjerane upotrebe energetskih napitaka ne postoji specifična dijagnoza po kojoj bismo mogli iz redovne statistike izvući podatak o ovoj kombinaciji”, pojasnili su iz ove ustanove.\nStručnjaci pojašnjavaju da energetska pića sadrže kofein, a da on djeluje kao stimulans tako što privremeno odgađa umor i pospanost “ali previše kofeina dovodi do osjećaja uznemirenosti i nelagode”.\n“Velike količine kofeina izazivaju dehidrataciju (pretjerani gubitak tjelesnih tečnosti) koja je slična onoj koju uzrokuje alkohol, te stoga konzumiranje proizvoda koji sadrže kofein nije preporučljivo djeci, trudnicama i hroničnim srčanim bolesnicima. Energetska pića sadrže pored kofeina i velike količine šećera koje sa ostalim sastojcima mogu uništiti nadbubrežnu žlijezdu, a njihovim dugotrajnim korišćenjem dolazi do depresije nervnog sistema”, pojašnjavaju iz ove zdravstvene ustanove.\nTagovienergetska pića Iinstitut za javno zdravlje opijanje Urgentni centar\n3 Komentara na "Koktel koji može da bude smrtonosan"


U aprilskom broju magazin „Odbrana” donosi intervju sa šefom kineskog ekspertskog tima koji boravi u Srbiji, dr Pengom Džićiangom iz Centra za kontrolu zaraznih bolesti iz provincije Guangdong. Ugledni kineski stručnjak za zvanično glasilo Ministarstva odbrane govori o prirodi kovida 19, radu na vakcini, o iskustvima Kine, merama koje su u Srbiji preduzete i ulozi vojske u uslovima vanrednog stanja pri epidemiji. Dr Peng Džićiang ocenio je da su u Srbiji preduzete mere koje je trebalo preduzeti, „uvedeno je vanredno stanje, policijski čas, zatvorene su granice i sve su to dobre i efiksane mere za kontrolisanje epidemije”\nAvion sa kineskim stručnjacima i 14 miliona zaštitnih maski stigao je danas iz Kine. U Srbiju je stiglo 14 kineskih stručanjaka koji će pomoći da se instaliraju dve mašine, kupljene od kineske firme „Health care”, pomoću kojih će Srbija sama praviti maske. Dve mašine će moći da proizvedu 192.000 maski na dan. Avion sa medicinskom opremom iz Kine sleteo je u podne u Beograd, potvrđeno je Tanjugu u Er Srbiji. Avion Er Srbije A330, koji je došao iz kineskog grada Čengdu, sleteo je u 11.54 časova, objavljeno je na sajtu beogradskog aerodroma „Nikola Tesla”.\n01.04.2020 u 20:23\nNa beogradski aerodrom „Nikola Tesla” večeras je sleteo još jedan avion iz Kine sa medicinskom pomoći za Srbiju. Reč je o donaciji kineske Državne agencije za odbrambenu industriju i još nekoliko kompanija iz te zemlje, a u pitanju su medicinski aparati i različita medicinska sredstva koja će pomoći Srbiji u borbi protiv Kovida 19. Avion je na aerodromu dočekao ministar odbrane Aleksandar Vulin, koji je poručio da je da to dragocena pomoć za našu zemlju, u borbi protiv virusa korona. „Kina i dalje nastavlja da pomaže našu borbu protiv Kovida 19. Još jedan avion sa različitom medicinskom opremom je dragocena pomoć u borbi protiv novog virusa”, rekao je Vulin. Ministar je istakao da je predsednik Srbije Aleksandar Vučić sklopio veliko prijateljstvo sa predsednikom Kine Si Đinpingom, dok dva naroda vezuju prijateljski odnosi.


FDA kontrolisanja na licu mesta, SAD | Roba Široke Potrošnje i Maloprodaja | SGS Srbija\nPočetak › Roba Široke Potrošnje i Maloprodaja › Kozmetika, lična nega i domaćinstvo › Kozmetika i lična nega › Provere i sertifikacija\nRoba Široke Potrošnje i Maloprodaja FDA kontrolisanja na licu mesta, SAD\nAmerička Uprava za hranu i lekove (FDA) kontroliše tržište medicinskih uređaja u SAD. Da bi prodavali u SAD, većina proizvođača mora da ima sistem menadžmenta kvalitetom (QMS) koji se zasniva na 21CFR, deo 820, bez obzira na to što nije potrebna nikakva sertifikacija.\nPrema programu akreditovanih osoba, SGS može da obavlja kontrolisanja na licu mesta u skladu sa FDA zahtevima (poznata i kao FDA provere) i da nudi ovu uslugu u lokalnim kancelarijama širom sveta. Naše provere prate usaglašenost vašeg sistema menadžmenta kvalitetom sa FDA zahtevima u skladu sa propisom za sistem kvaliteta dela 820 Saveznog pravilnika CFR 21 i sličnim propisima (obično delovima 11, 803, 806 i 821). Mogu da se obavljaju provere direktno u ime FDA kada mogućnosti to dozvoljavaju ili analize neusaglašenosti kao priprema za FDA kontrolisanje na licu mesta.\nSGS UK je prvo sertifikaciono telo koje je dobilo odobrenje da radi prema ovom programu i obavlja FDA kontrolisanja na licu mesta od 2000.\nFDA kontrolisanja na licu mesta mogu da se kombinuju sa drugim programima provere kao što su MDSAP (PMAP program) i oznaka „CE“ kako bi rukovodstvo firme značajno smanjilo ukupne troškove i uštedelo potrošeno vreme. Za dobijanje ugovora, lansiranje novih proizvoda i prodor na nova tržišta najvažnije je imati odgovarajuću sertifikaciju za medicinske uređaje u odgovarajuće vreme. Regulatorna usaglašenost pokazuje da vodite računa o ispunjavanju zahteva kupaca.\nIspunite zahteve FDA standarda za sistem menadžmenta kvalitetom (QMS) uz pomoć SGS-ovog FDA kontrolisanja na licu mesta.


Stounsi na izvolte u Britanskoj ambasadi\nDRAMA NA SEVERU KiM SE NASTAVLJA: Albanija pozvala Srbiju da hitno povuče 290\t1.4k\nPOČASNI KONZUL, SVETSKI PUTNIK I VRHUNSKI ESTETSKI HIRURG: Evo ko je bio 44\t351\nPROVOCIRAJU GOLORUKE SRBE DVOGLAVIM ORLOM! Pogledajte sraman potez specijalaca 90\t752\nKAKAV PREOKRET SUTRA: Danas VRUĆE, a evo kakvo nas vreme očekuje u naredne 8\t165\nPREDSEDNIK VUČIĆ RAZGOVARAO SA STOLTENBERGOM O SITUACIJI NA KiM: Svi glasno 28\t43\nIzložba Brajana Rašića\n21.09.2012. 00:12h 18:28h\nIzložba, čiju postavu je organizovala Ambasada Velike Britanije, humanitarnog je karaktera na kojoj se, prema rečima Rašića, mogu videti i neke ekskluzivne fotografije članova "Kotrljajućeg kamenja" sa turneja širom sveta\nBEOGRAD - Čuveni fotograf Brajan Branislav Rašić, poznat po tome što prati muzičku grupu Rolingstons, izložio je u rezidenciji britanskog ambasadora 20 fotografija jednog od najpoznatijih rok bendova na svetu, povodom pola veka njihovog postojanja.\nIzložba, čiju postavu je organizovala Ambasada Velike Britanije, humanitarnog je karaktera na kojoj se, prema rečima Rašića, mogu videti i neke ekskluzivne fotografije članova "Kotrljajućeg kamenja" sa turneja širom sveta.\n"Možda mi je najznačajnija fotografija nastala 12. jula 2012. godine, baš na dan kada su Rolingstonsi zvanično slavili pola veka postojanja", rekao je Rašić ocenjujući izložbu dobrom idejom uz uverenje da će biti dobar odziv.\nBrajan je veliki fotograf, poznati Srbin i poznati Britanac, koji prati Stonse nekoliko decenija, istakao je britanski ambasador Majkl Devenport.\nOvo je prilika da prikažemo izložbu sjajnih slika Rolingstonsa, kojom smo obeležili 50 godina tog benda, zaključio je Devenport.\nRolin StounsiBrajan RašićIzložba\nMLADIĆEVO ZDRAVSTVENO STANJE KOMPLIKOVANO: Šećer mu je mesecima iznad 15, ima probleme i sa bubrezima 1\nPOČASNI KONZUL, SVETSKI PUTNIK I VRHUNSKI ESTETSKI HIRURG: Evo ko je bio preminuli doktor Miodrag Colić 44\t351


"Autoputevi RS" i EBRD potpisali ugovor o kreditu od 70 miliona evra | Banjaluka.net\nJP “Autoputevi RS” i Evropska banka za obnovu i razvoj (EBRD) potpisali su ugovor o kreditu teškom 70 miliona evra kojim će se finansirati izgradnja dionice koridora 5C kroz RS, tačnije izgradnja dvije petlje i put u dužini od 6 kilometara.\nDušan Topić, direktor JP “Autoputevi RS” rekao je da se radi o prvoj dionici koridora 5C te da bi radovi mogli početi još na proljeće.\n“Veoma nam je bitno da obezbjedimo kontinuitet u izgradnji autoputeva i ovaj kredit prati grant sredstva EU u iznosu oko 14 miliona evra” rekao je Topić.\nSue Barret, direktor EBRD za transport, rekla je da je uslov za potpisivanje ovog kredita bilo donošenje zakona o akcizama te da će se tim kreditom finansirati jedan od najznačajnijih infrastrukturnih projekata u BiH.\nNeđo Trninić, ministar saobraćaja i veza RS, rekao je da se ne radi o prvom projektu koji se finansira iz sredstava EBRD te da će se ta saradnja i nastaviti.\nŽeljka Cvijanović, premijer RS, rekla je da je saradnja sa EBRD jako dobra te da se kreditom oslobađaju i grant sredstva a sve to je posljedica usvajanja zakona o akcizama.\n“Ne možete razmišljati o industrijskom i bilo kojem ekonomskom razvoju bez modernih autoputeva”, rekla je Cvijanovićeva.


subota, 03 februar 2018 16:29\nMinistarstvo sporta: Za 12 cetinjskih klubova 32 hiljade eura\nMinistarstvo sporta obznanilo je danas kako će crnogorskim savezima i klubovima ove godine uplatiti oko četiri miliona eura. Od toga, 550 hiljada ići će na adrese 255 klubova koji su konkurisali sa različitim programima.\npetak, 02 februar 2018 20:05\nPoznati svi učesnici finalnog turnira Kupa Crne Gore\nVečeras je kompletirana lista učesnika fajnl-fora košarkaškog Kupa Crne Gore, koji će biti održan sredinom mjeseca. Naime, ekipama “Lovćena”, “Budućnosti” i “Mornara”, priključiće se ekipa “Sutjeske”.\npetak, 02 februar 2018 19:36\nPrva liga (9. kolo): “Budućnost” opravdala ulogu favorita\nKošarkašice “Lovćena” doživjele su drugi poraz u domaćem prvenstvu. U okviru devetog kola, Cetinjanke su pred svojom publikom poražene od “Budućnosti”, rezultatom 35:78 (5:11, 9:28, 11:18, 10:21).\npetak, 02 februar 2018 17:04\nBajković u novoj ulozi: Presrećan sam što sam opet u “Crvenoj zvezdi”\nNekadašnji golman “Crvene zvezde”, Boban Bajković okončao je igračku karijeru i odnedavno se posvetio novom pozivu. Svoje vještine prenosiće na omladinski pogon beogradskih “crveno-bijelih”, kao jedan od trenera golmana.\nčetvrtak, 01 februar 2018 18:28\nSjutra derbi sezone: “Lovćen” priželjkuje revanš za jedini dosadašnji poraz\nKošarkašice „Lovćena“ i podgoričke „Budućnosti“ odigraće sjutra na Cetinju derbi Prve ženske košarkaške lige.


Međunarodni podgorički Sajam knjiga i obrazovanja | CRNVO\nPOZIVNO PISMO SVIM NEVLADINIM ORGANIZACIJAMA U CRNOJ GOR\nZadovoljstvo nam je da Vas obavijestimo da će se dvanaesti Međunarodni podgorički Sajam knjiga održati u periodu od 02. do 09. maja 2017. godine. Sajam će okupiti sve veće izdavače iz Crne Gore, zemalja regiona, kao i izdavačke kuće iz desetak evropskih zemalja. Koncepcija Dvanaestog međunarodnog podgoričkog sajma knjiga polazi od činjenice da Sajam knjiga treba da bude pozornica autentičnog susreta pisaca i čitalaca, i ove godine će takva koncepcija doći do punog izražaja s obzirom na već najavljena gostovanja više prestižnih svjetskih imena iz oblasti književnosti, a takve događaje prati velika medijska pažnja i interesovanje kulturne javnosti, i javnosti uopšte.\nOno što posebno ističemo kao novinu na ovogodišnjem Sajmu je i segment koji će biti posvećen obrazovanju, u okviru kog će se predstaviti sve renomirane obrazovne ustanove Crne Gore, kao i sve organizacije koje svojim radom doprinose edukaciji naše sve ukupne populacije u različitim oblastima. Time ova manifestacija značajno proširuje svoj obim i dodatno dobija na značaju u kulturnoj i obrazovnoj sferi javnog djelovanja naše zemlje. Stoga, očekujemo da će dvanaesti Međunarodni podgorički sajam knjiga i obrazovanja ove godine posjetiti više od 30 000 ljubitelja knjige.\nPokrovitelji ove kulturne manifestacije su Vlada Republike Crne Gore, Ministarstvo kulture, Ministarstvo nauke, Ministarstvo prosvjete, ali i privredni subjekti koji će podržati projekat Sajma knjiga i obrazovanja, uviđajući njegovu važnost za kulturu Crne Gore.\nOvogodišnji Sajam ima za cilj da okupi i i NVO sektor kao izlagače sa svojim štandovima, kako bi promovisali svoje izdavaštvo na manifestaciji i time doprinijeli kulturi i obrazovanju kao bitnom segmentu sistema.\nNadamo se da ćete i Vi, pored mnogobrojnih obrazovnih ustanova koje će predstaviti svoj program i publikacije, prepoznati važnost učešća, bilo samim izlaganjem na štandu, ili u okviru sajamskih programa i radionica predstavljajući sve ono o čemu je Vaša nevladina organizacija prepoznata u Crnoj Gori.\nOčekujemo Vaš odgovor, u nadi da će Vaš štand ubuduće biti tradicionalni dio ponude Sajma. Ukoliko ste zainteresovani, dostavljamoVam i prijavu za izlaganje. Takođe, predlažemo da, ukoliko Vam se učini predlog interesantnim, budete slobodni da me kontaktirate, kako bismo se dogovorili o svim mogućim vidovima saradnje.


Tramp potpisao ukaz o novim sankcijama Rusiji\nPredsednik SAD Donald Tramp potpisao je ukaz kojim se utvrđuje spisak ograničavajućih mera koje se uvode Rusiji zbog takozvanog „slučaja Skripalj“.\nLondon negira da se dogovorio s Moskvom o obnavljanju diplomatskih misija\nMinistarstvo inostranih poslova Velike Britanije negiralo je danas informaciju da je s Rusijom postiglo dogovor o obnavljanju sastava diplomatskih misija dveju zemalja.\nCipras: Bez Rusije nema ni bezbednosti, ni međunarodnih inicijativa\nPremijer Grčke Aleksis Cipras izjavio je u petak da njegova zemlja, kao članica Evropske unije i NATO-a, smatra da je bez Rusije nemoguća bilo kakva „arhitektura bezbednosti“ ili razmatranje bilo kakvih međunarodnih inicijativa.\nLondon poziva Evropu da uvede sankcije ruskim obaveštajcima\nVelika Britanija insistira na tome da se uvedu zajedničke evropske sankcije visoko rangiranim saradnicima ruske obaveštajne službe, piše londonski „Tajms“. List navodi da London želi da se zamrzne imovina saradnika Državne obaveštajne uprave (GRU) Rusije, koje smatra odgovornima za incident u Solsberiju, i da im se zabrani ulazak u Evropsku uniju.\nSpecijalne službe odavno u međunarodnoj politici igraju važnu, mada ne uvek i primetnu ulogu, a nedavni događaji to potvrđuju, piše počasni profesor rusistike i politikologije univerziteta u Prinstonu i Njujorku Stiven Koen u tekstu za „Nejšen“.\nUkoliko Evropska unija bude zahtevala da isključi Rusiju iz Saveta Evrope, Moskva Briselu neće to dozvoliti, već će iz te institucije izaći sama, izjavio je ministar inostranih poslova Rusije Sergej Lavrov.\nKremlj: Reakcija Londona na intervju Boširova i Petrova apsurdna\nReakcija Londona na intervju Aleksandra Petrova i Ruslana Boširova, koje Velika Britanija optužuje da su umešani u incident sa trovanjem Skripaljevih u Solsberiju, apsurdna je, neprihvatljivo je na bilo koji način povezivati rukovodstvo Rusije sa tim incidentom, izjavio je portparol Kremlja Dmitrij Peskov.\nMinistarstvo inostranih poslova Velike Britanije smatra da je intervju osumnjičenih za trovanje Skripaljevih u Solsberiju, koji su Ruslan Boširov i Aleksandar Petrov dali Sputnjiku i RT-u, primer „zavaravanja i laži“ od strane Rusije.\nAleksandar Petrov i Ruslan Boširov izjavili su u intervjuu za Sputnjik i RT da su to njihova prava imena i potvrdili da su oni snimljeni na fotografijama koje je Britansko državno tužilaštvo objavilo u optužbi da su učestvovali u trovanju Skripaljevih u Solsberiju, ali su negirali da su umešani u taj incident.\nGlavna i odgovorna urednica agencije Sputnjik i televizije RT Margarita Simonjan izjavila je da su Aleksandar Petrov i Ruslan Boširov, koje je britansko državno tužilaštvo optužilo za napad nervnim agensom u Solsberiju, odgovorili na sva pitanja o slučaju sa trovanjem Skripaljevih u Solsberiju.


Beograd i Priština daleko od postizanja kompromisnog rešenja - Kosovo Online\nBeograd i Priština daleko od postizanja kompromisnog rešenja\n23. Jun 2021. • 17:56\nIz izveštaja predsednika Srbije Aleksandra Vučića u Skupštini Srbije moglo se zaključiti da su Beograd i Priština daleko od postizanja dobrog rešenja i kompromisa, ocenio je analitičar Dejan Vuk Stanković dodajući da je stekao utisak da je Vučiću jasno kakve su opasnosti na terenu, ali i po pitanju pritisaka međunarodne zajednice.\nStanković za Tanjug pojašnjava da pod opasnostima podrazumeva pitanje opstanka srpskog naroda na Kosovu, dok za pritiske navodi da su u poslednje vreme očigledno pojačani.\n"Srbija je dosta odgovorno pristupila briselskom procesu i najveći deo svojih obaveza ispunila, a sa druge strane imamo barem tri otežavajuće okolnosti, od kojih je jedna da Albanci ne žele da ispune ništa", kaže Stanković.\nDodaje da Evropska unija, koja je posrednik u pregovorima, nije na jednak način tretirala obe strane i na taj način je dopustila asimetriju.\n"Najveći deo zapadnih zemalja, a pre svega SAD i glavne zemlje EU, čitav briselski proces ne smatraju otvorenim pregovaričkim procesom, već političkim procesom koji je definisan jednim ciljem, a to je da se međunarodno legitimizuje samoproglašenje nezavisnosti Kosova", naglašava Stanković.\nOcenjuje da je govor predsednika Vučića o Kosovu bio realističan, ali i pesimističan kada je reč o konačnom rešenju.\nPrema njegovim rečima, izveštaj se uglavnom odnosio na stvari koje smo već čuli, ali je novina što je ovog puta javnosti detaljno predstavljeno kako izgledaju ti razgovori, šta su ključni izazovi naše politike i šta je problem kada je reč o napretku u Briselskom procesu.\n"Nema novih elemenata u odnosu na izveštaj iz 2019. godine", kaže Stanković i dodaje da je razlika u tome što je sada svest o izazovima i opasnostima veća.\nAnalizirajući ocenu predsednika da ne zna kako bi izgledao kompromis s obzirom da Albanci o tome ni ne razmišljaju, Stanković kaže da to govori o tome koliko je iscrpljena mogućnost da u realnosti budu upotrebljeni različiti modaliteti političkih rešenja kosovskog problema koji bi podrazumevali minimum zajedništva.\n"To i jeste najbolnija i najrealnija stvar. Očigledno je da će konflikt sam od sebe doći do zamrznutog konflikta koji nema političko razrešenje, ali ima brojne egzistencijalne i bezbedonosne izazove", kaže Stanković i dodaje da je ta rečenica predsednika Vučića najpotresnija i najteža i u diplomatskom smislu najkomplikovanija.\nStanković dodaje i da je moralna obaveze države Srbije da ulaže i pomogne opstanak Srba na prostoru Kosova i kaže da ako nema Srba na tim prostorima, sva naša politička prepucavanja prestaju.\n"Dokle god je Srba tamo, ima smisla da zahtevamo neke stvari u odnosu na međunarodnu zajednicu i Albance. To je vitalni nacionalni interes da oni tamo ostanu, opstanu i da dostojanstveno žive", zaključio je Stanković.\nDejan Vuk Stanković dijalog Srbija Kosovo\nSkupština Srbije prihvatila Vučićev izveštaj o Kosovu\nSkupština Srbije prihvatila je danas izveštaj o radu Kancelarije za KiM za period od maja 2019. do juna 2021. godine, kao i Izveštaj o pregovaračkom procesu sa privremenim institucijama u Prištini za period od maja 2019. do 15. juna 2021.godine, prenosi Tanjug.


У ЕВРОПСКОМ ПАРЛАМЕНТУ СЕ ТРАЖИ: Изменити црногорски Закон о слободи вероисповести\nU EVROPSKOM PARLAMENTU SE TRAŽI: Izmeniti crnogorski Zakon o slobodi veroispovesti\nPoslanici Evropskog parlamenta iz reda Evropskog hrišćanskog političkog pokreta (ECPM) su 27. juna u Briselu objavili Deklaraciju o crnogorskom Zakonu o slobodi veroispovesti.\nEvropski hrišćanski politički pokret je jedina evropska politička partija koja deluje kao hrišćansko-demokratska partija u Evropi sa hrišćansko-socijalnog gledišta. Osnovne vrednosti ECPM su Evropa u kojoj se čuva ljudsko dostojanstvo, ekonomija koja radi za ljude i planetu, zdrave porodice i zdravi brakovi; sloboda, bezbednost i stabilnost; borba protiv trgovine ljudima, reforma Evropske unije usmerena prema potrebama građana i očuvanje hrišćanske kulture i zaostavštine.\nOvim zakonom regulišu se dva aspekta: registracija i zakonsko priznavanje svih verskih zajednica u Crnoj Gori i imovina i vlasništvo crkve. Novi sistem registracije je prilično komplikovan i kontradiktoran, i čini se da se nekim njegovim odredbama diskriminiše Srpska pravoslavna crkva, dok se favorizuje „Crnogorska pravoslavna crkve“. Druga tačka sukoba je crkvena imovina. Ukoliko se ne obezbede jasni dokazi o vlasništvu, država će polagati pravo na nju. Srpska pravoslavna crkva tvrdi da je takva odredba usmerena protiv nje, kao i da Vlada Crne Gore namerava da nacionalizuje njenu imovinu.\nZakon je na kraju izglasan u spornoj atmosferi: tokom noći, dok su predstavnici opozicije i crkveni velikodostojnici uhapšeni a demonstranti izazivali nerede na ulicama na dan glasanja.\nMi, članovi Skupštine Evropskog hrišćanskog političkog pokreta, tražimo od Vlade Crne Gore da poštuje i sprovede preporuke Venecijanske komisije, naročito u pogledu korišćenja crkvene imovine i registracije verskih zajednica. Ukoliko je potrebno postojeći zakon izmeniti, mi pozivamo Vladu da to učini uz poštovanje adekvatnog i transparentnog procesa rasprave sa svim zainteresovanim stranama, bez iskazivanja bilo kakve pristrasnosti.\nNa kraju, Evropska Komisija treba da pažljivo prati rezultate Vlade Crne Gore u pogledu slobode veroispovesti, budući da ona čini ključni element procesa pristupanja Evropskoj Uniji.\nLicemerje, Milo sve radi po nalogu duboke drzave koja je stvorila i tzv EU tako da poruka dolazi iz istog centra odakle je i doslo naredjenje za napad na SPC i Srbe. Jedan od glavnih ciljeva je unistenje pravoslavlja posto je to temelj na kome opstaje Srpska nacija. Time bi potpuno zavladali Balkanom a Vatikan bi obavio ostalo, kao sto to radi vuk sa ovcama koje su vzalutale...\nEvropska satanska dvoličnost:nesoju milu drže lisice nad glavom, ucenjuju zatvorom tako da m o r a da sprovodi antiSrbstvo, a kad vide da će narod pobediti, pljuju po poslušnom pionu i proglašavaju ga diktatorom.


Umesto Lige - Kup Srbije u drumskom i planinskom biciklizmu - Sportske vesti - Savremenisport.com\nNaslovna :: Sportske vesti ::\tUmesto Lige - Kup Srbije u drumskom i planinskom biciklizmu\nUmesto Lige - Kup Srbije u drumskom i planinskom biciklizmu\nČlanovi Upravnog odbora Biciklističkog saveza Srbije na sednici u Beogradu (predsedavao predsednik Branko Banović, profesor) odlučili su da se u ovoj sezoni ne voze Lige Srbije u drumskom i planinskom biciklizmu već - Kup Srbije. Uskoro će Stručna komisija BSS odrediti koje će se trke iz usvojenog kalenadra bodovati za Kup Srbije. Potpisaće se i ugovor se uglednom firmom (prodaja i proizvodnja bicikla i opreme) koja će biti i naslovni sponzor Kupa Srbije.\nSezona u drumskom biciklizmu počeće tradicionalnom "Velikom nagradom Novog Sada" 16. marta, a završiće se 5. oktobra "Velikom nagradom Niša". Šampionati Srbije na drumu su od 27. do 29. juna (drumska trka i hronometar), kao i 23. avgusta (drumsko i kriterijum). Prvi međunarodni izazov u novoj sezoni je trka "Banjaluka - Beograd" 13. aprila (UCI 1.2). Kadeti će startovati 21. aprila na "Danima Beograda - Trofej Čukarica". Klasik "Beograd - Čačak" je 10. maja. Tradicionalni juniorski i kadetski "Trofej sajamskih gradova" je 17. i 18. maja. "Trofej Beograda - Milan Panić" za juniore je 7. i 8. juna a Prvenstvo Beograda (drum) 14. juna. Trka "Kroz Srbiju" voziće se od 17. do 22. juna (UCI 2.2), a trka "Kroz Vojvodinu" 13. i 14. septembra.\nPrva trka u sezoni u planinskom biciklizmu biće 27. aprila "Trofej kralja Petra - Ribarska banja". Završetak je "Bukovačkim maratonom" 12. oktobra. Šampionat Srbije u planinskom biciklizmu (kros kantri) planiran je za 20. jul. U disciplini "for kros" za titule će se voziti 14. septembra. Fruškogorski maraton je 4. maja, "Srbija open - Beograd" 11. maja, Kup Novog Sada 22. juna, "Balkan kup Crna trava" 5. jula, "Kup Stare Planine" 13. jula, "Trofej Sokobanje" 20. septembra.\n"Dunavski kup", najveće takmičenje amatera, rekreativaca i mastersa u regionu počeće 16. marta trkom novosadskog kluba Elit koja će se bodovati i za državno prvenstvo u ciklo krosu za ove kategorije. Završetak "Dunavskog kupa" je 28. septembra. Državna prvenstva za amatere, rekreativce i masterse voziće se na trkama "Dunavskog kupa" 26. i 27. jula (drum i hronometar).\n- Usvojeni su i programi selektora za drum Radomira Pavlovića i za planinski biciklizam Nemanje Vajsa - kaže Saša Gajičić generalni sekretar BSS.- U kojoj meri će se oni realizovati, zavisi od sredstava iz budžeta Ministarstva omladine i sporta Srbije. Ukoliko ne bude dovoljno novca, revidiraćemo programe. Moramo da se prostiremo prema guberu, ranije se nije vodilo računa o prioritetima pa je savez došao u veoma tešku finansijsku situaciju. Zahvaljujemo se Ministarstvu omladine i sporta i Olimpijskom komitetu Srbije na dosadašnjoj snažnoj podršci našim programima koja je rezultirala i osvajanjem dve vize za letnje Olimpijske igre mladih u Nankingu u Kini.


Vučić negira da pravi tajne skupove SNS, Vlajić tvrdi - mobilizacija stranke\nVesti Autor:Nenad Nešić17. jul. 202119:25 > 19:5887 komentara\nPosle niškog Čaira, za manje od 24 sata naprednjaci su se masovno okupili i u novosadskom Spensu. Mediji nisu dobili poziv, ali predsednik SNS-a Aleksandar Vučić poručuje da to nisu tajni skupovi, već obični sastanci. Komentarišući ta okupljanja novinar Đorđe Vlajić ocenjuje da Vučić tačno zna kada će i koji izbori biti održani i da je započeo postupak mobilizacije stranke.\nNije bio pitan, ali je predsednik u četvrtak posle otvaranja Doma zdravlja u Borči, ipak najavio gde će ovog vikenda, kako je objasnio, „trčati po Srbiji“ i raditi s narodom:\n„Izvinjavam se što se trudim da stignem svuda, da vas obavestim – sutra idem u Niš, prekosutra i Novi Sad i Beograd, u nedelju opet negde idem…“\nMediji: Ana Brnabić izabrana za poverenicu SNS za Beograd\n17. jul. 2021 43\nVučić na sastanku IO SNS u Novom Sadu, skup bez prisustva novinara\n17. jul. 2021 157\n16. jul. 2021 155\nMeđutim, zvanično nije pozvao medije da „trče“ s njim po niškom Čairu, novosadskom Spensu i beogradskoj Hali sportova. „Trčali“ su samo pozvani naprednjaci i angažovana javna preduzeća i službe. Lider SNS-a je za lokalnu nišku televiziju, prenose „Južne vesti“, izjavio da je to nije bio nikakav tajni skup, već običan sastanak sa šest hiljada ljudi.\n„Očigledno, Vučić zna kada će biti izbori i koji izbori i priprema svoju stranku, pa je u postupku mobilizacije. Vučić je u permanentnoj predizbornoj kampanji ali je ovo sada jedno ozbiljno pojačanje. Istovremeno, iskorišćen mehanizam da se na kašičicu puštaju informacije preko vlasti lojalnih medija, tako da će javnost saznati samo ono i na način na koji odabere Vučić“, ocenjuje novinar Đorđe Vlajić.\nNaši sagovornici zaključuju da su naprednjaci i ovoga puta, uobičajeno, insistirali na demonstraciji veličine i moći te stranke, iako su i pitanju unutarstranački poslovi.\n„Postoji potreba da se napravi jedinstvo unutar partije i da se to jedinstvo učvrsti jer dolazi puno poslova – izbori, referendum oko ustava i poslednje krize u SNS-u“, kaže koordinator Političkog saveta organizacije „Ne davimo Beograd“ Đorde Pavićević.\nIstovremeno, okupljanje i u redovima koalicionih partnera – proslavio se 31 rođendan. Lider socijalista kaže da predvodi najstariji politički brend u Srbiji i poručuje Vučiću da sledećeg proleća može da računa na SPS.\n„Današnja Srbija se kao nebo i zemlja razlikuje od one Srbije iz 2012. Zajedno sa našim partnerima iz SNS u raznim modalitetima o kojima ćemo razgovarati, pobedićemo sve naše neprijatelje i neprijatelje Srbije na sledećim izborima“, poručuje Ivica Dačić.\nA pre izbora, Vučić je najavio i stranačku skupštinu, na kojoj bi prema njegovim rečima redovi naprednjaka trebalo da se očiste i osveže, a i lojalnost pojača.\nAleksandar VučićĐorđe PavićevićĐorđe VlajićskupoviSNS\npre 57 min 48